sagorsarker/bangla-wikipedia huggingface dataset:
ইরানের চলচ্চিত্র

ইরানের চলচ্চিত্র অনেক দিনে তিল তিল করে গড়ে উঠেছে। ইরানে প্রতি বছরই জনপ্রিয় ধারার প্রচুর সিনেমা তৈরি হয়, অন্যদিকে দেশটির শৈল্পিক চলচ্চিত্র আন্তর্জাতিকভাবে সমাদৃত। যেমন, ২০১২ সালে ইরানে নির্মীত চলচ্চিত্র এ সেপারেশন (চলচ্চিত্র) সেরা বিদেশী ভাষার চলচ্চিত্র হিসেবে অ্যাকাডেমি পুরস্কার তথা অস্কার অর্জন করে, ইরানের অন্যতম সেরা চলচ্চিত্রকার আব্বস কিয়রোস্তামি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছেন তার "টেস্ট অফ চেরি" সিনেমার জন্য।
চীন এবং ইরানকে ১৯৯০-এর দশকের সবচেয়ে বেশি চলচ্চিত্র রপ্তানীকারী দেশগুলোর একটি হিসেবে চিহ্নিত করা হয়েছে। বর্তমানে অনেক চলচ্চিত্র সমালোচক ইরানি চলচ্চিত্রকে বিশ্বের সবচেয়ে গুরুত্বপূর্ণ জাতীয় চলচ্চিত্রের একটি মনে করেন, একে অনেক সময় তুলনা করা হয় ইতালীয় নব্য বাস্তবতাবাদের মত পুরনো চলচ্চিত্র আন্দোলনগুলোর সাথে। অস্ট্রীয় চলচ্চিত্রকার মিখায়েল হানেকে এবং জার্মান চলচ্চিত্রকার ভের্নার হেরৎসগ ইরানি সিনেমাকে বিশ্বের সবচেয়ে গুরুত্বপূর্ণ শৈল্পিক সিনেমাগুলোর একটি হিসেবে আখ্যায়িত করেছেন।
১৯০০ সালের ১৮ই আগস্ট প্রথম একজন ইরানি ক্যামেরায় চিত্র ধারণ করেছিলেন। কয়েক সপ্তাহ আগে প্যারিস থেকে Gaumont ক্যামেরা কিনে একটি চলচ্চিত্র নির্মাণ শুরু করেন মির্জা ইব্রাহিম খান আক্কাসবাসি যিনি ছিলেন রাজ দরবারের চিত্রগ্রাহক। বেলজিয়ামের Ostend এ ইরানের রাজা মুজাফফর আল-দিন শাহ ভ্রমণ এবং ফুলেল সংবর্ধনা ধারণ করা হয়েছিল এতে। একই বছর ইরানে একটি প্রেক্ষাগৃহ তৈরি করা হয়। তাবরিজ শহরে রোমান ক্যাথলিক মিশনারির সদস্যরা যীশু খ্রিস্টের বাণী প্রচারের উদ্দেশ্যেই এটি নির্মাণ করেছিল।
বোয়িং

দি বোয়িং কোম্পানী (ইংরেজি:The Boeing Company (উচ্চারন: /ˈboʊ.ɪŋ/ BOH-ing)) একটি অ্যামেরিকান মাল্টিনাশানাল কর্পোরেশান, যারা বিমান, রোটোরক্রাফট, রকেট, ও স্যাটেলাইট; পরিকল্পনা, তৈরি এবং বিক্রয় করে। এই কোম্পানী ভাড়া এবং পণ্য সমর্থন সেবা প্রদান করে।বোয়িং সর্ববৃহৎ আন্তর্জাতিক বিমানের নির্মাতাদের মধ্যে অন্যতম। এটি ২০১৫ সালের রাজস্বের উপরে ভিত্তি করে বিশ্বের দ্বিতীয় বৃহত্তম প্রতিরক্ষা ঠিকাদার, এবং মার্কিন যুক্তরাষ্ট্রে ডলার মূল্য দ্বারা বৃহত্তম রপ্তানিকারক।বোয়িং স্টক ডো জোন্স ইন্ডাস্ট্রিয়াল এডিয়াসের একটি অংশ।
বোয়িং কোম্পানির কর্পোরেট সদর দপ্তরটি শিকাগোতে অবস্থিত। কোম্পানির পরিচালনা প্রেসিডেন্ট ও প্রধান নির্বাহী ডেনিস মুয়েলেনবুর্গ করেন। বোয়িং পাঁচটি প্রাথমিক বিভাগে সংগঠিত হয়: বোয়িং বাণিজ্যিক বিমানবন্দর (বিসিএ); বোয়িং ডিফেন্স, স্পেস অ্যান্ড সিকিউরিটি (বিডিএস); প্রকৌশল, অপারেশন এবং প্রযুক্তি; বোয়িং ক্যাপিটাল; এবং বোয়িং শেয়ার্ড সার্ভিসেস গ্রুপ। ২০১৩ সালে বোয়িং ফরচিনি ম্যাগাজিন "ফরচুন ৫০০" তালিকাতে (২০১৭), 61 তম স্থান দখল করে ২4 তম স্থান, 94.6 বিলিয়ন ডলার বিক্রি করেছে এবং "বিশ্বের সবচেয়ে বেশি প্রশংসিত কোম্পানি "তালিকা (২০১৮)।
ইউনিভার্সিটি অব টেক্সাস অ্যাট অস্টিন

দ্য ইউনিভার্সিটি অব টেক্সাস অ্যাট অস্টিন (অনানুষ্ঠানিকভাবে ইউনিভার্সিটি অব টেক্সাস বা ইউটি) একটি যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি স্টেট বিশ্ববিদ্যালয়। এটি ইউনিভার্সিটি অব টেক্সাস সিস্টেমের ফ্ল্যাগশিপ ক্যাম্পাস। ১৮৮৩ সালে এই বিশ্ববিদ্যালয়টি প্রতিষ্ঠিত হয়। এটি টেক্সাস ক্যাপিটল থেকে ০.২৫ মাইল (৪০০ মিটার) দূরে অবস্থিত।
এই বিশ্ববিদ্যালয়টি ১৯২৯ সালে মার্কিন বিশ্ববিদ্যালয়ের অ্যাসোসিয়েশন এর সদস্য হয়।এই বিশ্ববিদ্যালয়টি অ্যাকাডেমিক গবেষণার অন্যতম প্রধান কেন্দ্র । এই বিশ্ববিদ্যালয়ে সাতটি জাদুঘর এবং ১৭টি গ্রন্থাগার রয়েছে। 
এই বিশ্ববিদ্যালয়টির মোট অধিকৃত এলাকা ১৪৩৮.৫ একর (৫৮২.১ হেক্টর), যার মধ্যে মূল ক্যাম্পাসের অধিকৃত এলাকা ৪২৩.৫ একর (১.৭১৪ কিলোমিটার)।
লামার বিশ্ববিদ্যালয়

লামার বিশ্ববিদ্যালয় যুক্তরাষ্ট্রের টেক্সাস অঙ্গরাজ্যের বোমন্ট নামক শহরে অবস্থিত একটি বিশ্ববিদ্যালয়। লামার বিশ্ববিদ্যালয় ব্যাচেলর্স, মাস্টার্স এবং ডক্টরেট ডিগ্রি প্রদান করে।
পিটার লেকো

পিটার লেকো (সার্বিয়ানঃ Петер Леко) (জন্মঃ ৮ সেপ্টেম্বর, ১৯৭৯ইং) যুগোস্লাভিয়া সমাজতান্ত্রিক প্রজাতন্ত্রের সুবোতিকায় জন্মগ্রহণকারী হাঙ্গেরীয় দাবা খেলোয়াড়। ১৯৯৪ সালে তিনি গ্র্যান্ডমাস্টার হয়েছিলেন। ঐ সময় তার বয়স ছিল মাত্র ১৪ বছর যা বয়স অনুযায়ী "সর্বকনিষ্ঠ গ্র্যান্ডমাস্টার" হিসেবে বিশ্বরেকর্ড গড়েছিলেন। ১ মার্চ, ২০১২ইং পর্যন্ত ফিদে বিশ্ব দাবা র‍াঙ্কিং অনুযায়ী বিশ্বের সেরা ২৪নং খেলোয়াড় ও হাঙ্গেরীর শীর্ষ খেলোয়াড় তিনি। বর্তমানে তার রেটিং হচ্ছে ২৭২০। এছাড়াও লেকো বিশ্বের পাঁচজন খেলোয়াড়ের একজন হিসেবে "বিগ থ্রী" নামে পরিচিত বার্ষিকভিত্তিক অতি বৃহৎ প্রতিযোগিতা - কোরাস, লাইনার্স এবং ডর্টমুন্ড প্রতিযোগিতায় বিজয়ী হয়েছেন।
ধ্রুপদী বিশ্ব দাবা চ্যাম্পিয়নশীপ, ২০০৪-এর প্রতিযোগিতায় তিনি ভ্লাদিমির ক্রামনিকের বিরুদ্ধে প্রতিদ্বন্দ্বিতা করেন। ৭-৭ পয়েন্টে টাই হলেও ক্রামনিক তার শিরোপা অক্ষুণ্ণ রাখেন। লেকো'র সেরা বিশ্ব রাঙ্কিং হচ্ছে ৪র্থ স্থান যা তিনি এপ্রিল, ২০০৩ সালে অর্জন করেন। আর্মেনিয়ার গ্র্যান্ডমাস্টার আর্সাক পেত্রোসিয়ান তার শ্বশুর।
ক্যান্ডিডেট্স টুর্ণামেন্টে ১৯৯৯ সালে বিজয়ের পর ২০০২ সালেও লেকো বিজয়ী হন। এরফলে তিনি ২০০৪ সালে অনুষ্ঠিত ধ্রুপদী বিশ্ব দাবা চ্যাম্পিয়নশীপে ভ্লাদিমির ক্রামনিকের প্রতিপক্ষ হিসেবে মুখোমুখি হন। ঐ সময় বিশ্ব দাবা চ্যাম্পিয়নশীপ দু'ভাগে বিভক্ত হয়েছিল। কিন্তু এতে অধিকাংশ শক্তিশালী খেলোয়াড়গণ অংশ নিয়েছিলেন। তবে বিশ্বের শীর্ষস্থানীয় দুই দাবাড়ু গ্যারি কাসপারভ এবং বিশ্বনাথন আনন্দ অংশ নেননি। কিছুদিন বিলম্বের পর সেপ্টেম্বর ২৫ - অক্টোবর ১৮, ২০০৪ সালে সুইজারল্যান্ডের ব্রিসাগোয় প্রতিযোগিতাটি অনুষ্ঠিত হয়। লেকো প্রতিযোগিতার একটি খেলা শেষ হবার পূর্ব পর্যন্ত এক পয়েন্টের ব্যবধানে এগিয়ে ছিলেন। কিন্তু শেষ খেলায় ক্রামনিক জয়ী হন। ফলে ৭-৭ (+২ -২ = ১০) পয়েন্টে টাই হয় ও "ধ্রুপদী বিশ্ব দাবা শিরোপা" অক্ষুণ্ণ রাখেন ক্রামনিক।
২০০১ সালে লেকো ফিশার র‍েন্ডম চেজ নামে পরিচিত চেজ৯৬০ পদ্ধতি প্রয়োগ করেন। এর মাধ্যমে তিনি গ্র্যান্ডমাস্টার মাইকেল এডামসকে মেইঞ্জ চেজ ক্লাসিকের ৮ খেলার সিরিজে স্বল্প ব্যবধানে পরাভূত করেছিলেন।
২০০৫ সাল থেকে পিটার লেকো হাঙ্গেরীয়ার মিস্কোল্ক শহরে দ্রুতগতির দাবা প্রতিযোগিতায় অংশ নিয়েছেন। সেখানে তিনি প্রতি বছর বিশ্বের নামী-দামী প্রতিপক্ষ দাবাড়ুদের মোকাবিলা করেন।
২০০৫ সালে সম্মানজনক দাবা প্রতিযোগিতা হিসেবে কোরাস দাবা প্রতিযোগিতায় আন্তর্জাতিক গ্র্যান্ডমাস্টার বিশ্বনাথন আনন্দকে পরাজিত করেন লেকো। সেখানে তিনি কালো ঘুঁটি নিয়ে অংশ নিয়েছিলেন। দাবার চালগুলো ছিল নিম্নরূপঃ-
1. e4 c5 2. Nf3 Nc6 3. d4 cxd4 4. Nxd4 Nf6 5. Nc3 e5 6. Ndb5 d6 7. Bg5 a6 8. Na3 b5 9. Bxf6 gxf6 10. Nd5 f5 11. c3 Bg7 12. exf5 Bxf5 13. Nc2 O-O 14. Nce3 Be6 15. Bd3 f5 16. O-O Ra7 17. a4 Ne7 18. Nxe7+ Rxe7 19. axb5 axb5 20. Bxb5 d5 21. Ra6 f4 22. Nc2 Bc8 23. Ra8 Qd6 24. Nb4 Bb7 25. Ra7 d4 26. Ba6? (Better is 26. Bc6 Bxc6 27. Rxe7 Qxe7 28. Nxc6 with approximate equality.) 26...Bxg2! 27. Bc4+ Kh8 28. Ra6 Qc5 29. Kxg2 f3+ 30. Kh1 Qxc4 31. Rc6 Qb5 32. Rd6 e4 33. Rxd4 Bxd4 34. Qxd4+ Qe5 35. Qxe5+ Rxe5 36. Nc2 Rb8 37. Ne3 Rc5 38. h3 Rxb2 39. c4 Rg5 40. Kh2 Kg8 41. h4 Rg6 42. Kh3 Kf7 43. Nf5 Rc2 44. Ne3 Rd2 45. c5 Ke6 46. c6 Rg8 47. c7 Rc8 48. Kg3 Rxc7 49. Kf4 Rd4 50. Ra1 Rf7+ 51. Kg3 Rd8 52. Ra6+ Ke5 53. Ng4+ Kd5 54. Nf6+ Rxf6 55. Rxf6 Ke5 56. Rh6 Rg8+ 57. Kh3 e3 0-1
হাইডেলবার্গ বিশ্ববিদ্যালয়

হাইডেলবার্গ বিশ্ববিদ্যালয় বা রুপ্রেশ্ট-কার্লস-উনিভার্যিটেট হাইডেলবুর্গ () হচ্ছে জার্মানির হাইডেলবার্গে অবস্থিত একটি সরকারি গবেষণামূলক বিশ্ববিদ্যালয়। ১৩৮৬ সালে প্রতিষ্ঠিত এই বিশ্ববিদ্যালয়টি জার্মানির সবচেয়ে প্রাচীন বিশ্ববিদ্যালয় ও পবিত্র রোমান সাম্রাজ্যে প্রতিষ্ঠিত তিনটি বিশ্ববিদ্যলয়ের একটি। ১৮৯৯ সাল থেকে এখানে কো-এডুকেশন প্রচলিত রয়েছে। বর্তমানে বিশ্ববিদ্যালয়টির অনুষদ সংখ্যা ১২। বিশ্ববিদ্যালয়টিতে আন্ডারগ্রাজুয়েট, গ্রাজুয়েট, ও পোস্টগ্রাজুয়েট লেভেলে প্রায় ১০০টি ভিন্ন ভিন্ন বিষয়ে ডিগ্রি নেওয়ার সুযোগ রয়েছে। এটি জার্মান এক্সেলেন্স বিশ্ববিদ্যালয়ের অন্তর্গত। সেই সাথে এটি লিগ অফ ইউরোপিয়ান রিসার্চ ইউনিভার্সিটিজ ও কোইম্ব্রা গ্রুপের প্রতিষ্ঠাতা সদস্য।
২০০৮ গ্রীষ্মকালীন অলিম্পিকে মল্লক্রীড়া – পুরুষদের লং জাম্প

২০০৮ অলিম্পিক গেমসে পুরুষদের লং জাম্প প্রতিযোগিতা আগস্টের ১৬ ও ১৮তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
১৯৮০ গ্রীষ্মকালীন অলিম্পিকস আমেরিকা বয়কট করে; সেটি ছাড়া এবারই প্রথম কোনো আমেরিকান অলিম্পিকের এই বিভাগের অন্তিমপর্যায়ে অংশ নেয়নি। অন্যদিকে, এই অলিম্পিকে পানামা প্রথমবারের জন্য স্বর্ণ পদক লাভ করে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম ৮.১৫ মিটার (Q) বা সেরা ১২জন প্রতিযোগী (q) ফাইনালে যাবে।
অর্জুন রথ

অর্জুন রথ হল ভারতের তামিলনাড়ু রাজ্যের কাঞ্চীপুরম জেলায় বঙ্গোপসাগরের তীরে করোমণ্ডল উপকূলে মহাবলীপুরমে অবস্থিত একটি পল্লব স্থাপত্যের নিদর্শন। এটি খ্রিস্টীয় সপ্তম শতাব্দীতে নির্মিত হয়েছিল। এটি আদি দ্রাবিড় স্থাপত্যের নিদর্শন। এটি একটি একশিলা ভারতীয় পাথরখোদাই স্থাপত্য। পল্লব রাজা প্রথম মহেন্দ্রবর্মণ ও তার পুত্র প্রথম নরসিংহবর্মণ (৬৩০-৬৮০ খ্রিষ্টাব্দ) এই স্থাপত্যের নির্মাতা। এটি পঞ্চরথ স্মারকস্থলের অন্যতম স্মারক। অণুমান করা হয় যে, এটি ধর্মরাজা রথের আগেই নির্মিত হয়েছিল এবং ধর্মরাজা ও ভীম রথের মতো এটিও আগে তৈরি একটি কাঠের রেপ্লিকার প্রতিকৃতি। অর্জুন রথ সহ মহাবলীপুরমের স্মারক স্থাপত্যগুলিকে ১৯৮৪ সালে ইউনেস্কো "মহাবলীপুরম স্মারকস্থল" ("গ্রুপ অফ মনুমেন্টস অ্যাট মহাবলীপুরম") নামে বিশ্ব ঐতিহ্যবাহী স্থানের মর্যাদা দেয়।
কাঞ্চীপুরম জেলায় বঙ্গোপসাগরের করোমণ্ডল উপকূলে মহাবলীপুরমে (আগেকার নাম মামল্লপুরম) অর্জুন রথ স্থাপত্যটি অবস্থিত। এটি তামিলনাড়ুর রাজধানী চেন্নাই (আগেকার নাম মাদ্রাজ) থেকে প্রায় দূরে অবস্থিত। চেঙ্গলপট্টু থেকে এর দূরত্ব প্রায় ।
এই রথ বা অন্য চারটি রথের বৈশিষ্ট্যগুলি প্রাচীন ভারতের কোনো স্থাপত্যের মধ্যেই দেখা যায় না। তবে, এই পাঁচটি রথ ছিল ভারতীয় মন্দির স্থাপত্যধারার মডেল। পঞ্চরথের অন্য পাঁচটি রথের মতো এটিও একটি কাঠের মডেলের আদলে নির্মিত হয়েছিল। এটি একটি একশিলা মন্দির হিসেবে পরিচিত। তবে এটিকে প্রথাগতভাবে মন্দির বলা যলে না। কারণ, এই স্থাপনাটি অসম্পূর্ণ। মন্দিরের চূড়ার কাছে একটি অখোদিত অংশ দেখা যায়। তাছাড়া এই রথগুলি হিন্দু শাস্ত্রসম্মত পদ্ধতিতে মন্দির হিসেবে প্রতিষ্ঠিত হয়নি। ৬৬৮ খ্রিষ্টাব্দে রাজা নরসিংহবর্মণের মৃত্যু হলে মন্দিরগুলি অসম্পূর্ণ অবস্থায় পরিত্যক্ত হয়।
পঞ্চরথ স্থাপত্যগুলি উত্তর-দক্ষিণে একটি সাধারণ পীঠের উপর গড়ে তোলা হয়েছিল। এই পীঠটি সামান্য ঢালু। ভারতীয় স্থাপত্যে এই ধরনের নির্মাণের কোনো নিদর্শন এর পূর্ববর্তী যুগে দেখা যায়নি। এগুলি সম্ভবত "অণু-মন্দির" (অর্থাৎ, বড়ো মন্দিরের মডেল) হিসেবে গড়ে উঠেছিল। এগুলি একশিলা মন্দির হলেও সাধারণ মন্দিরের আকারেই পাথর খোদাই করে নির্মিত হয়েছিল। তাই এগুলিকে "আধা-একশিলা মন্দির" বলা হয়।
এই রথটির নকশা সরল প্রকৃতির। এটি একটি ছোটো প্রাসাদের আকৃতিবিশিষ্ট। এটি একটি সরু আকারের পাথরের উপর খোদাইকাজের মাধ্যমে নির্মিত। রথটি সৈকতে বালির উপর স্থাপিত। উত্তর অংশ কিছুটা উঁচু ও দক্ষিণ অংশ অপেক্ষাকৃত নিচু। নকশা বর্গাকার ধর্মরাজা রথের অনুরূপ। অর্জুন রথ পশ্চিমমুখী এবং দৈর্ঘ্যে ও উচ্চতায় । এই রথটি পাশের দ্রৌপদী রথের সঙ্গে একই উপপীঠে অবস্থিত।
টেক্সাস এ অ্যান্ড এম বিশ্ববিদ্যালয়

টেক্সাস এ অ্যান্ড এম বিশ্ববিদ্যালয় টেক্সাসের কলেজ স্টেশনে অবস্থিত একটি পাবলিক বিশ্ববিদ্যালয়। এটি মার্কিন যুক্তরাষ্ট্রের ৪র্থ বৃহত্তম এবং টেক্সাসের বৃহত্তম বিশ্ববিদ্যালয়। এটি ১৮৭৬ সালের ৪ অক্টোবর যাত্রা শুরু করে।
এই বিশ্ববিদ্যালয়ের জন্য বরাদ্দ ৫ বিলিয়ন ডলারেরও বেশি, যা মার্কিন যুক্তরাষ্ট্রের পাবলিক বিশ্ববিদ্যালয়সমূহের মধ্যে ৪র্থ এবং সকল বিশ্ববিদ্যালয়ের মধ্যে ১০ম।
টেক্সাস এ অ্যান্ড এম এর কলেজ স্টেশন ক্যাম্পাস মোট ৫২০০ একর জমির উপর অবস্থিত।
থিওডোর হের্জল

থিওডোর হের্জল (, "টিভাডের হার্টজেল"; ; মে ২, ১৮৬০ – জুলাই ৩, ১৯০৪) ছিলেন অস্ট্রিয়া-হাঙ্গেরির একজন ইহুদি সাংবাদিক ও লেখক। তিনি বেঞ্জামিন জে’ইভ হার্জল () (হিব্রুতে নামেও পরিচিত) হিসেবে জন্মগ্রহণ করেন। তাকে আধুনিক ইহুদি রাজনীতির জনক এবং ইসরায়েল রাষ্ট্রের জনক হিসেবে বিবেচনা করা হয়। হের্জল "বিশ্ব ইহুদি সংস্থা" গঠন করেন এবং বিভিন্ন দেশের ইহুদিদের অভিবাসী হিসেবে ফিলিস্তিনে নিয়ে আসেন ও একটি স্বতন্ত্র ইহুদি রাষ্ট্র প্রতিষ্ঠার চেষ্টা করেন।
হের্জল হাঙ্গেরির বুদাপেস্টে একটি ইহুদি পরিবারে জন্মগ্রহণ করেন। তার পরিবারটি মূলত এসেছিল জিমনি (বর্তমান জিমান, সার্বিয়া) থেকে। তার পিতা-মাতা ছিলেন জেনিথ ও জ্যাকব যারা জার্মান ভাষাভাষী ইহুদি ছিলেন। হের্জল তাদের দ্বিতীয় সন্তান। হের্জল প্রথমে সুয়েজ খালের সৃষ্টিকর্তা ফেরদিনান্দ দে লেসেপের পদাঙ্ক অনুসরণ করেন কিন্তু বিজ্ঞানে তেমন অগ্রসর হতে পারেননি পরিবর্তে তিনি কবিতা এবং মানবিকতার দিকে ঝোঁকে পড়েন। এই আবেগ পরে সাংবাদিকতার একটি সফল কর্মজীবন ও খুব বেশি সফল না হলেও নাটক লেখায় তাকে মনোনিবেশ করতে বাধ্য করে। এমনকি "ইহুদি প্রশ্নে" তিনি আগ্রহী হয়ে উঠলেও ইহুদিরের স্ব-ঘৃণার উৎস আবিষ্কারের জন্য প্রচুর লেখালেখি করেন। অমোষ এলোনের মতে, হের্জল নিজেকে নাস্তিক বলে বিবেচনা করতেন।
১৮৭৮ সালে তার বোন পাউলিনের মৃত্যুর পর, হের্জলের পরিবার অস্ট্রিয়া-হাঙ্গেরির ভিয়েনাতে স্থানান্তরিত হন। ভিয়েনাতে হের্জল আইন বিষয়ে অধ্যায়ন করেছিলেন। আইনের একজন যুবক ছাত্র হিসেবে তিনি জার্মান জাতীয়তাবাদী আলবিয়া ভ্রাতৃসঙ্ঘের সদস্য হন, যার নীতিবাক্য ছিল- সম্মান, স্বাধীনতা, স্বদেশ। তিনি পরে প্রতিষ্ঠানের ইহুদিবিদ্বেষ এর প্রতিবাদে পদত্যাগ করেন।
ভিয়েনা ও সালজবার্গ বিশ্ববিদ্যালয়ে একটি সংক্ষিপ্ত আইনি পেশার পর, তিনি সাংবাদিকতা ও সাহিত্যের দিকে মনোনিবেশ করেন। তিনি ভিয়েনার একটি দেশি পত্রিকায় কাজ করেন ও প্যারিসের নিউই ফ্রেই প্রেসের সংবাদদাতা ছিলেন, মাঝে মাঝে লন্ডন এবং কনস্ট্যান্টিনোপোলে বিশেষ ভ্রমণ করতেন। পরবর্তীতে তিনি নিউই ফ্রেই প্রেসের সাহিত্য সম্পাদক হন ও ভিয়েনায় মঞ্চায়নের জন্য কয়েকটি কমেডি নাটক রচনা করেন। তিনি তার প্রথম দিকের কাজগুলোতে ইহুদিদের প্রাধান্য দেননি। এগুলো রাজনীতির পরিবর্তে ছিল ব্যঙ্গাত্বক ও হাস্যরসাত্বক।
দিমুথ করুনারত্নে

দিমুথ করুনারত্নে (; জন্ম ২১ এপ্রিল ১৯৮৮; কলম্বো) হলেন একজন শ্রীলঙ্কান আন্তর্জাতিক খেলোয়াড়। তিনি হলেন বাহাতি উদ্বোধনী ব্যাটসম্যান এবং প্রথম-শ্রেণীর ক্রিকেট সিংহলিজ স্পোর্টস ক্লাবের হয়ে খেলে থাকেন।
করুনারত্নে কলম্বো সেন্ট জোসেফস কলেজ যোগ দেন; যেখান থেকে অনেক শ্রীলঙ্কান টেস্ট খেলোয়াড় তৈরী হয়েছে। উদাহরনস্বরূপ বলা যায়; চামিন্দা ভাস, অ্যাঞ্জেলো ম্যাথিউস এবং থিসারা পেরেরা এর মত দুর্দান্ত সব খেলোয়াড়গণ। তিনি ছিলেন স্কুল ক্রিকেট দলের রেকর্ড ভেঙে রেকর্ড গড়া একজন খেলোয়াড়। পরবর্তীতে শ্রীলঙ্কার অনূর্ধ্ব ১৯ দল এবং শ্রীলঙ্কা এ স্কোয়াডে তাকে অন্তর্ভুক্ত করা হয়। ২০১১ সালের জুনে তাকে সিনিয়র খেলোয়াড় হিসেবে একদিনের আন্তর্জাতিকে ইংল্যান্ড এবং স্কটল্যান্ড সফরের জন্য মনোনীত করা হয়। উক্ত সফরে ২টি ম্যাচে তিনি ইংল্যান্ড এর বিরুদ্ধে প্রথমটিতে মাত্র ৪ রান এবং দ্বিতীয়টিতে স্কটল্যান্ডের বিরুদ্ধে ৬০ রান করেন। তাকে টেষ্ট দলে অন্তর্ভুক্ত করা হয় দক্ষিণ আফ্রিকার বিরুদ্ধে ২০১১ সালের শেষ দিকে কিন্তু দুর্ভাগ্যজনক ৩টি টেষ্টের কোন ম্যাচে তাকে সুযোগ দেওয়া হয়নি।
২০১২ সালে নিউজিল্যান্ড এর বিরুদ্ধে ঘরের মাটিতে টেস্ট দলে তাকে অন্তর্ভুক্ত করা হয়। তিনি তিলকরত্নে দিলশানের ইনজুরির সুযোগে দলে জায়গা পান। এই সিরিজে তার টেষ্ট অভিষেক হয় কিন্তু আন্তর্জাতিক স্টেডিয়ামে কিন্তু প্রথম ইনিংসে শূন্য রান করেন। যাহোক তিনি তার সামর্থ্য দেখান দ্বিতীয় ইনিংসে অপরাজিত অর্ধশতক করেন এবং দলের জয় নিশ্চিত করে মাঠ ছাড়েন।
নিউজিল্যান্ড সিরিজে টেষ্ট স্কোয়াডে নাম থাকায় তাকে পুনরায় অস্ট্রেলিয়া সফরের তিনটি টেষ্ট ম্যাচেও রাখা হয়। কিন্তু অস্ট্রেলিয়ার দুর্দান্ত পেস বোলিং এ্যাটাকে তিনি ভাল করতে পারেননি। সিডনিতে সিরিজের শেষ টেষ্টে তিনি তার সর্ব্বোচ্চ টেষ্ট রানের স্কোর গড়েন দ্বিতীয় ইনিংসে ৮৫ করেন ।
মলটভ ককটেইল

মলটভ ককটেইল (ইংরেজিঃ Molotov cocktail) যা পেট্রল বোমা, আগ্নেয় বোমা, গরীবের গ্রেনেড বা শুধু মলটভ নামেও পরিচিত। এ জাতীয় বোমা বিভিন্ন ধরনের কাচের বোতল ও তরল দাহ্য পদার্থ ব্যবহার করে তৈরি করা হয়। সহজ প্রস্তুত প্রণালী ও তাৎক্ষনিক ভাবে তৈরি করা যায় বিধায় বিক্ষোভকারী এবং অপেশাদার গেরিলা যোদ্ধাদের মাঝে এই জাতীয় বোমার ব্যবহার বেশি দেখা যায়। মূলত লক্ষ্যবস্তুকে ধ্বংস করে ফেলার চাইতে দ্রুত তাতে আগুন ধরিয়ে দেয়ার উদ্যেশ্যেই মলটভ ককটেইল ব্যবহার করা হয়।
মলটভ ককটেইল নামটির প্রচলন ঘটে ফিন্সদের দ্বারা সংগঠিত শীতকালীন যুদ্ধের সময়। সোভিয়েত পররাষ্ট্র মন্ত্রী ভিয়াচেস্লাভ মলটভকে ব্যাঙ্গ করে এই বোমার নামকরণ করা হয়। ১৯৩৯ সালের আগস্ট মাসে, মলটভ ফিনল্যান্ডকে তৎকালীন নাৎসি জার্মানি ও সোভিয়েত ইউনিয়নের মধ্যে মলটভ-রিবেনট্রপ চুক্তির মাধ্যমে ভাগ করে নেয়ার উদ্যোগ গ্রহণ করেন। চুক্তিতে ১৯৩৯ সালের নভেম্বরে মাসে সোভিয়েত ইউনিয়ন কর্তৃক ফিনল্যান্ড আক্রমণ করার অভিপ্রায় ব্যাক্ত করা হয়।
নামটির উৎপত্তি ঘটেছে শীতকালীন যুদ্ধের সময় মোলোতোভের প্রচারিত প্রচার থেকে, যেখানে তিনি সোভিয়েত রাষ্ট্রীয় রেডিওতে তার ঘোষণাতে বলেন যে ফিনল্যান্ডের উপর বোমা বর্ষণ মিশনগুলি আসলে তাদের ক্ষুধার্ত প্রতিবেশীদের জন্য বায়ুবাহিত মানবিক খাদ্য সরবরাহ ছিল। ফলস্বরূপ, ফিনরা ব্যঙ্গাত্মকভাবে সোভিয়েত ক্লাস্টার বোমাগুলিকে "মোলোতোভ রুটির ঝুড়ি" বলে অভিহিত করেছিল মোলোটোভের প্রচার সম্প্রচারের উত্তর ছিল। যখন হাতে ধরা বোতলের ফায়ারবোমটি সোভিয়েত ট্যাংকগুলিকে আক্রমণ এবং ধ্বংস করার জন্য বিকশিত হয়েছিল, তখন ফিনরা এটিকে "মোলোটোভ ককটেল" বলে অভিহিত করেছিল, "তার খাবারের পার্সেলগুলির সাথে যাওয়ার জন্য একটি পানীয়"।
মলটভ ককটেইল তৈরিতে ভঙ্গুর কাচের বোতল ব্যবহার করা হয়। বোতল পূর্ণ করা হয় গ্যাসোলিন, পেট্রোল কিংবা নাপামের মত তরল জ্বালানীর সাথে খানিকটা মোটর তেলের মিশ্রণ ঘটিয়ে প্রস্তুতকৃত একধরনের ত্বরিত দাহ্য তরল পদার্থ দিয়ে। বোতলের ছিপির স্থানে একটি অগ্নিদাহ্য পলিতা ব্যবহার করা হয়। ব্যবহারের পূর্বে পলিতাটিকে এলকোহল অথবা প্যারাফিন জাতীয় তরল দিয়ে ভিজিয়ে নেয়া হয়। ব্যবহারের সময় পলিতায় অগ্নি সংযোগ করে বোতলটিকে লক্ষ্যবস্তুর দিকে নিক্ষেপ করা হয়। লক্ষ্যবস্তুতে আঘাত হেনে বোতলটি ভেঙ্গে যাওয়ার সাথে সাথে বোতলে থাকা দাহ্য তরলের ছিটকে পড়া ফোঁটায় ও উৎক্ষিপ্ত বাষ্পে অগ্নি স্ফুলিঙ্গের সৃষ্টি হয় ও স্ফুলিঙ্গ থেকে চারদিকে ছড়িয়ে পড়া অবশিষ্ট তরল জ্বালানীতে দ্রুত আগুন ছড়িয়ে পড়ে।
চিয়াং কাই-শেক

চিয়াং কাই-শেক (৩১ অক্টোবর, ১৮৮৭ – ৫ এপ্রিল, ১৯৭৫) বিংশ শতাব্দীর একজন চীনা সামরিক ও রাজনৈতিক নেতা। প্রমিত চীনা ভাষায় তিনি জিয়াং জিয়েশি বা জিয়াং ঝংঝেং নামেও পরিচিত। সান ইয়াৎ-সেনের অন্যতম ঘনিষ্ঠ সহযোগী চিয়াং ছিলেন চীনা জাতীয়তাবাদী দল ও কুওমিঙটাং (কেএমটি) দলের একজন প্রভাবশালী সদস্য। তিনি কুওমিঙটাঙের হোয়ামপোয়া সামরিক অ্যাকাডেমির কমান্ড্যান্ট ছিলেন। ১৯২৫ সালে সানের মৃত্যু হলে তিনি সে পদে অধিষ্ঠিত হন। ১৯২৬ সালে চিয়াং সমগ্র চীনকে একত্রিত করার উদ্দেশ্যে উত্তর অভিযান পরিচালনা করেন এবং অত্যন্ত অল্প সময়ের মধ্যে পরো চীনের অঘোষিত নেতায় পরিণত হন তিনি ১৯২৮ থেকে ১৯৪৮ সাল পর্যন্ত প্রজাতন্ত্রী চীনের জাতীয় সামরিক কাউন্সিলের চেয়ারম্যান হিসেবে দায়িত্ব পালন করেন। দ্বিতীয় চীন-জাপান যুদ্ধে (দ্বিতীয় বিশ্বযুদ্ধের চীনা রণাঙ্গন) তিনি চীনকে নেতৃত্ব দেন এবং সমগ্র চীনের একচ্ছত্র অধিপতি হিসেবে অধিষ্ঠিত হন। তিনি সান ইয়াৎ-সেনের সমাজতান্ত্রিক আদর্শ থেকে দূরে সরে গিয়ে সামাজিক রক্ষণশীলতা ও রাজনৈতিক একনায়কতন্ত্রের উপর জোর দেন। এছাড়া পশ্চিমা গণতন্ত্রকে ত্যাগ করে ঐতিহ্যগত চীনা সংস্কৃতিকে তুলে ধরার উপর তিনি গুরুত্ব আরোপ করেন।
চিয়াঙের পূর্বসূরী সান ইয়াৎ-সেন ছিলেন জনপ্রিয় ও গ্রহণযোগ্য জননেতা। নেতা হিসেবে চীনা কমিউনিস্টদের শ্রদ্ধা অর্জন করতে তিনি সমর্থ হয়েছিলেন। কিন্তু পূর্বসূরীর ন্যায় চিয়াং চীনা কমিউনিস্ট পার্টির (সিসিপি) সাথে সুসম্পর্ক বজায় রাখতে ব্যর্থ হন। ১৯২৭ সালে সাংহাই গণহত্যার পথ ধরে চীনা জাতীয়তাবাদী ও কমিউনিস্ট গোষ্ঠী দ্বিধাবিভক্ত হয়ে যায়। এরপর চিয়াঙের নেতৃত্বাধীন জাতীয়তাবাদী গোষ্ঠী গোটা চীন জুড়ে কমিউনিস্টদের বিরুদ্ধে এক দীর্ঘ গৃহযুদ্ধে জড়িয়ে পড়ে। ১৯৩৭ সালে জাপানি বাহিনী চীন আক্রমণ করলে তিনি সিসিপির সাথে একটি অস্থায়ী শান্তিচুক্তিতে সম্মত হতে বাধ্য হন। সম্মিলিত চীনা শক্তি প্রথম দিকে বেশ কয়েকটি যুদ্ধে জয়ী হলেও ১৯৪৫ সালে জাপান আত্মসমর্পণ করার সময় সিসিপি আর কেএমটি উভয়ের মধ্যে আস্থা, বিশ্বাস ও সহযোগিতার যথেষ্ট অভাব লক্ষ্য করা যায়।
দ্বিতীয় বিশ্বযুদ্ধের পর ১৯৪৬ সালে যুক্তরাষ্ট্রের মধ্যস্থতায় কোয়ালিশন সরকার গঠনের প্রস্তাব ব্যর্থ হলে গৃহযুদ্ধ নতুন করে আবার শুরু হয়। ১৯৪৯ সালে চীনা কমিউনিস্ট পার্টি জাতীয়তাবাদী শক্তিকে পরাজিত করে। ইতিহাসবিদদের মতে কমিউনিস্টরা চিয়াং কাই-শেকের তুলনায় সামরিক কলাকৌশলের ক্ষেত্রে কম ভুল করেছিল। এছাড়া তিনি একটি শক্তিশালী কেন্দ্রীভূত সরকার গঠনের চেষ্টা করেন যা চীনের বেশ কয়েকটি গোষ্ঠীকে ক্ষেপিয়ে তোলে। এসবই ছিল জাতীয়তাবাদী শক্তির পরাজয়ের মূল কারণ। এছাড়া জাপানের সাথে রক্তক্ষয়ী সংঘর্ষে জাতীয়তাবাদী গোষ্ঠী বেশ দুর্বল হয়ে পড়ে। অপরদিকে কমিউনিস্টরা তাদের আন্দোলনে জাতীয়তাবাদী চেতনার সংমিশ্রণ ঘটিয়ে কৃষক ও অন্যান্য জনগোষ্ঠীকে নিজেদের পক্ষে নিয়ে আসতে সক্ষম হয়েছিল।
চিয়াঙের সরকার আর সামরিক বাহিনী তাইওয়ানে পশ্চাৎপদসরণ করে এবং সেখানে তিনি সামরিক আইন জারি করেন। সে সময়ে সরকারবিরোধী সকল ব্যক্তিকে আটক করে বিভিন্ন মেয়াদে দণ্ড দেওয়া হয়। তার এই শাসনামল "শ্বেত-সন্ত্রাস" নামে কুখ্যাত। তাইওয়ানে অবস্থানকালে তিনি চীনা মূল ভূখণ্ড পুনরায় দখল করার আশাবাদ ব্যক্ত করেন। চিয়াং কাই-শেক ১৯৭৫ সাল অবধি আমৃত্যু প্রজাতন্ত্রী চীনের রাষ্ট্রপতি এবং কুওমিঙটাং দলের জেনারেল পদে বহাল ছিলেন। তিনি সর্বমোট ২২ বছর চীনের মূল ভূখণ্ড আর ৩০ বছর তাইওয়ান শাসন করেন।
স্ট্যানফোর্ড ইউনিভার্সিটি স্কুল অব মেডিসিন

স্ট্যানফোর্ড ইউনিভার্সিটি স্কুল অব মেডিসিন হলো স্ট্যানফোর্ড বিশ্ববিদ্যালয় এর মেডিকেল স্কুল। এটি স্ট্যানফোর্ড ইউনিভার্সিটি মেডিকেল সেন্টারে অবস্থিত। এটি স্ট্যানফোর্ড বিশ্ববিদ্যালয় ক্যাম্পাসের কাছে পালো আল্টোতে স্থানান্তরিত হয় ১৯৫৯ সালে।
২০১৪ সালের ইউএস নিউজ অ্যান্ড ওয়ার্ল্ড রিপোর্ট অনুযায়ী মার্কিন যুক্তরাষ্ট্রে স্ট্যানফোর্ড ইউনিভার্সিটি স্কুল অব মেডিসিন এর অবস্থান ২য়, হার্ভার্ড মেডিকেল স্কুল এর ঠিক পরেই। এতে ভর্তি অত্যন্ত প্রতিদ্বন্দ্বিতাপূর্ণ। ২.২% গ্রহণের হার নিয়ে এর গ্রহণের হার মার্কিন যুক্তরাষ্ট্রে ২য় সর্বনিম্ন। ২০০৮ সালে ৬৫৬৭ মানুষ এতে আবেদন করে এবং ৪৬৩ জনের সাক্ষাৎকার নেয়া হয়।
২০০৩ সালে এতে নতুন পাঠ্যসূচী অতর্ভুক্ত করা হয়। ক্লাসরুম লেকচার সপ্তাহে ১২ থেকে ২২ ঘণ্টায় নামিয়ে আনা হয়।
হার্ভার্ড মেডিকেল স্কুল

হার্ভার্ড মেডিকেল স্কুল হলো মার্কিন যুক্তরাষ্ট্রের হার্ভার্ড বিশ্ববিদ্যালয়ের চিকিৎসাবৈজ্ঞানিক উচ্চশিক্ষা প্রতিষ্ঠান। এটি "ইউএস নিউজ অ্যান্ড ওয়ার্ল্ড রিপোর্ট" অনুযায়ী মার্কিন যুক্তরাষ্ট্রের শীর্ষস্থানীয় চিকিৎসাশাস্ত্রীয় উচ্চশিক্ষালয়। এখানে সহকারী, সহযোগী ও পূর্ণ অধ্যাপক পদের প্রায় ২৯০০ পূর্ণ ও খণ্ডকালীন ভোটাধিকার-প্রাপ্ত শিক্ষক এবং ৫০০০-এর অধিক পূর্ণ এবং খন্ডকালীন ভোটাধিকারহীন শিক্ষক রয়েছে।
হার্ভার্ড মেডিকেল স্কুল মার্কিন যুক্তরাষ্ট্রের ৩য় প্রাচীনতম চিকিৎসাবৈজ্ঞানিক উচ্চশিক্ষা প্রতিষ্ঠান। এটি ১৭৮২ সালের ১৯শে সেপ্টেম্বর প্রতিষ্ঠিত হয় এবং ১৮১০ সালে ম্যাসাচুসেটস অঙ্গরাজ্যের কেমব্রিজ থেকে ৪৯ মার্লবোরো স্ট্রীটে স্থানান্তরিত হয়। ১৮১৬ থেকে ১৮৪৬ সাল পর্যন্ত এটি ম্যাসন স্ট্রীটে অবস্থিত ছিল। তখন এটি হার্ভার্ড বিশ্ববিদ্যালয়ের "ম্যাসাচুসেটস মেডিকেল স্কুল" নামে পরিচিত ছিল।
বুলন্দশহর জেলা

বুলন্দশহর জেলা (, উর্দু: ) হল ভারতের উত্তরপ্রদেশ রাজ্যের একটি জেলা। এই জেলার জেলাসদর হল বুলন্দশহর।
২০১১ সালের জনগণনা অনুসারে, বুলন্দশহর জেলার জনসংখ্যা ৩,৪৯৮,৫০৭, যা লিথুয়ানিয়া রাষ্ট্রের বা মার্কিন যুক্তরাষ্ট্রের কানেক্টিকাট রাজ্যের প্রায় সমান। জনসংখ্যার হিসেবে এই জেলার স্থান ভারতের জেলাগুলির মধ্যে ৮৫তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ২০.০৯%, লিঙ্গানুপাতের হার প্রতি ১০০০ পুরুষে ৮৯২ জন নারী, এবং সাক্ষরতার হার ৭০.২৩%.
মাইকেল সোমারে

গ্র্যান্ড চীফ স্যার মাইকেল সোমারে জিসিএল, জিসিএমজি, সিএইচ, সিএফ, কেএসটিজে, পিসি, এমপি (জন্ম ৯ই এপ্রিল ১৯৩৬) ২০০২ থেকে ২০১১ সাল পর্যন্ত পাপুয়া নিউ গিনির প্রধানমন্ত্রী ছিলেন; এর পূর্বেও তিনি স্বাধীনতার পর ১৯৭৫ থেকে ১৯৮০ পর্যন্ত এবং পুনরায় ১৯৮২ থেকে ১৯৮৫ সাল পর্যন্ত প্রধামন্ত্রী ছিলেন। প্রথম দুইবার তিনি পেঙ্গু পার্টির সদস্য হিসেবে প্রধানমন্ত্রী নির্বাচিত হন কিন্তু পরবর্তীতে ন্যাশনাল এলায়েন্স পার্টির প্রধান হিসেবে প্রধানমন্ত্রী নির্বাচিত হন। ২০০৭ সালের সাধারণ নির্বাচনে তিনি প্রধানমন্ত্রী হিসেবে পূণনির্বাচিত হন কিন্তু তার পরিবার ২০১১ সালের জুনে স্বাস্থ্য অবনতির জন্য তার পদত্যেগের কথা ঘোষণা করে।
২০১১ সালের ১২ই ডিসেম্বরে পাপুয়া নিউগিনির সর্বোচ্চ আদালতের রায়ে সোমারেকেই পুনর্বহাল করা হয় এবং তার উত্তরসূরী পিটার ও’নীলকে অবৈধ ঘোষণা করে। রায়ে বলা হয় পিটারের নিয়োগ আইনসিদ্ধ ছিল না।
সোমারের পিতার নাম লাদউইগ সোমারে সানা ও মাতার নাম ক্যাম্বে সোমারে। লাদউইগ সোমারে ১৯২২ থেকে ১৯৪৭ সাল পর্যন্ত পুলিশে চাকরি করেন, পরবর্তীতে তিনি সার্জেন্ট পদে উন্নীত হয়েছিলেন। তিনি লিখতে ও পড়তে পারতেন, পরবর্তীতে একটি ছোট ব্যবসা শুরু করে ও সমবায় সমিতি গড়ে তোলেন। ১৯৬১ থেকে ১৯৬৭ সাল পর্যন্ত তিনি অ্যাঙ্গোরাম কো-আপারেটিভ সোসাইটির চেয়ারম্যান ছিলেন ও ১৯৭২ সালে তার মৃত্যুর পূর্ব পর্যন্ত ব্যবসাতে জড়িত ছিলেন। লাদউইগ সোমারে সানার চার স্ত্রী ও ৬ সন্তান ছিল যার মধ্যে মাইকেল সোমারে সবার চেয়ে বড়।
লাদউইগ সোমারে রাবাউল পুলিশ স্টেশনে কর্মরত ছিলেন ও সেখানেই মাইকেল সোমারে জন্মগ্রহণ করেন। তিনি পূর্ব এস্পিক প্রদেশের মারিক লেকের তার পারিবারিক গ্রাম কারাউয়ে বেড়ে উঠেন। তিনি দ্বিতীয় বিশ্বযুদ্ধের সময়কালে প্রাথমিক বিদ্যা সমাপ্ত করেন জাপানিদের দ্বারা পরিচালিত কারাউয়ের প্রাথমিক বিদ্যালয়ে যেখানে তিনি জাপানি সংখ্যা লিখতে ও পড়তে শিখেন। একই সময়ে তার পিতা লাদউইগ জাপানিদের ভয়ে পালিয়ে থাকতেন।
১৯৪৬ সাল থেকে সোমারে বোরাম প্রাথমিক বিদ্যালয়ে শিক্ষাগ্রহণ শুরু করেন। পরবর্তীতে ড্রেগেরহাফেন শিক্ষা সেন্টার ও সোগেরি উচ্চ বিদ্যালয় শেষ করে ১৯৫৭ সালে অস্ট্রেলিয়ার ভিক্টোরিয়াতে স্নাতক শিক্ষা গ্রহণের জন্য ভ্রমণ করেন। সেখানে থেকেই তিনি কয়েকটি প্রাথমিক ও সেকেন্ডারি বিদ্যালয়ৈ শিক্ষকতা করে সোগেরি উচ্চ বিদ্যালয়ে ফরে এসে ১৯৬২ থেকে ১৯৬৩ পর্যন্ত পরবর্তী প্রশিক্ষণ লাভ করেন।
স্পোম-ব্রাগ-পা-ব্সোদ-নাম্স-র্দো-র্জে

স্পোম-ব্রাগ-পা-ব্সোদ-নাম্স-র্দো-র্জে () (১১৭০-১২৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর এক বিখ্যাত বৌদ্ধভিক্ষু ছিলেন।
স্পোম-ব্রাগ-পা-ব্সোদ-নাম্স-র্দো-র্জে ১১৭০ খ্রিষ্টাব্দে তিব্বতের 'ব্রি-র্গ্যাল-দাম-পা-ছোস-ফ্যুগ () নামক স্থানে জন্মগ্রহণ করেন। নয় বছর বয়সে তিনি গ্ন্যান-ল্হা-খাং-স্গাং-বা () নামে পরিচিত পিতা-পুত্র সম্পর্কের দুই বৌদ্ধ ভিক্ষুর নিকট চক্রসম্বর ও হেবজ্র সম্বন্ধে শিক্ষালাভ করেন। চৌদ্দ বছর বয়সে তিনি কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পার শিষ্য সাংস-র্গ্যাস-রাস-ছেন-দ্পাল-গ্রাগ্স () নামক বৌদ্দভিক্ষুর নিকট হতে বজ্রবরাহী সম্বন্ধে শিক্ষালাভ করেন। ষোল বছর পর তিনি কাতোগ বৌদ্ধবিহারের প্রধান গ্ত্সাং-স্তোন-ছোস-র্জে-র্দো-র্জে-র্গ্যাল-ম্ত্শানের নিকট শিক্ষালাভ করেন।
স্পোম-ব্রাগ-পা-ব্সোদ-নাম্স-র্দো-র্জে পরবর্তীকালে খ্রা-শোদ-স্পোম-ব্রাগ () নামক স্থানে অবস্থিত বৌদ্ধবিহারটি সংস্কারের দায়িত্ব নেন। তিনি দুস-গ্সুম-ম্খ্যেন-পার অবতাররূপে কার্মা-পাক্শিকে নির্বাচন করার জন্য বিখ্যাত।
দুবাই আন্তর্জাতিক ক্রিকেট স্টেডিয়াম

দুবাই আন্তর্জাতিক ক্রিকেট স্টেডিয়াম () আরও পরিচিত যে নামে দুবাই স্পোর্টস সিটি ক্রিকেট স্টেডিয়াম হল একটি একটি নতুনভাবে সজ্জিত বিভিন্ন খেলার উদ্দেশ্য ব্যবহৃত দুবাই সংযুক্ত আরব আমিরাতের একটি খেলার মাঠ। এটিকে প্রধানত ব্যবহার করা হয় ক্রিকেট খেলার জন্য এবং এটি হল দেশটির তিনটি স্টেডিয়ামের মধ্যে একটি; আর অন্য দুটি স্টেডিয়াম হল শারজাহ ক্রিকেট স্টেডিয়াম এবং অন্যটি হল আবুধাবি শেখ জায়েদ ক্রিকেট স্টেডিয়াম। মাঠটির দর্শক ধারণক্ষমতা হল ২৫,০০০ কিন্তু ৩০,০০০ দর্শক ধারণযোগ্য। এটি হল দুবাইয়ের দুবাই স্পোর্টস সিটি এর একটি অংশ ।
দুবাই আন্তর্জাতিক ক্রিকেট স্টেডিয়ামের প্রথম একদিনের আন্তর্জাতিক ক্রিকেট ম্যাচ অনুষ্ঠিত হয়েছিল অস্ট্রেলিয়া এবং পাকিস্তান এর মধ্যে ২২শে এপ্রিল ২০০৯ সালে; উক্ত খেলায় পাকিস্তান জয়লাভ করতে সামর্থ্য হন। স্টেডিয়ামের প্রথম খেলোয়াড় হিসেবে ৫ উইকেট নিয়ে ৫ উইকেট ক্লাবের সদস্য হন শহীদ আফ্রিদি; যিনি মাত্র ৩৮ রান খরচ করে ৬ উইকেট তুলে নিয়ে তার ক্যারিয়ার সেরা বোলিং পরিসংখ্যান যুক্ত করেন। এছাড়াও স্টেডিয়ামটির সর্ব্বোচ্চ ব্যক্তিগত রান সংগ্রহকারী হলেন জ্যাক ক্যালিস; যিনি ১৩৫* করে অপরাজিত থাকেন। পরবর্তীতে পাকিস্তান নিউজিল্যান্ড এর বিরুদ্ধে সিরিজ এবং ইংল্যান্ড এর বিরুদ্ধে একটি টুয়েন্টি২০ আন্তর্জাতিক মাচ আয়োজন করে। যেখানে ৫ ম্যাচ সিরিজের ৩টি ম্যাচ এই মাঠেই আয়োজন করা হয়েছিল। স্টেডিয়ামটির দ্বিতীয় ম্যাচটি ছিল অজি অলরাউন্ডার এন্ড্রু সাইমন্ডস এর শেষ ম্যাচ।
২০১০ সালের অক্টোবরে পাকিস্তান বনাম দক্ষিণ আফ্রিকা সিরিজ শেষ করে ৩-২ ব্যাবধানে যাতে দক্ষিণ আফ্রিকা সিরিজ নিশ্চিত করেছিল। এছাড়াও স্টেডিয়ামটি প্রথম টেষ্ট ম্যাচ আয়োজন করে যেখানে পাকিস্তান খেলছিলেন ২০১০ সালের ১২ নভেম্বর দক্ষিণ আফ্রিকার বিরুদ্ধে; কিন্ত উক্ত টেষ্ট ম্যাচটি ফলাফল দাড়ায় ড্রতে।
২০১২ দুবাইয়ের ১ম টেষ্টে পাকিস্তান মুখোমুখি হয় ইংল্যান্ড দলের সাথে যাতে পাকিস্তান খুব সহজেই ১০ উইকেটে জয় লাভ করে। সাঈদ আজমল তার অসাধারণ বোলিং নৈপূণ্য প্রদর্শন করেন। তিনি ১০ উইকেট নিয়ে ম্যান অব দ্যা ম্যাচ নির্বাচিত হন। ২০১২ সালের আগস্টে পাকিস্তান ৩টি টি-২০আই ম্যাচ অস্ট্রেলিয়ার বিরুদ্ধে খেলে যেখানে পাকিস্তানের জন্য ছিল আইসিসি ওয়াল্ডকাপ টি-২০ পূর্বে বিশাল বড় অর্জন। ফাইনাল খেলায় পাকিস্তান সুপার ওভারে জয়লাভ করে।
দুবাই স্পোর্টস সিটি স্টেডিয়ামটি হল বিশেষ পদ্ধতির আলোকসজ্জা ব্যবস্থা যার নাম হল "রিং অব ফায়ার"। বিশ্বের অন্যান্য স্টেডিয়াম এর চেয়ে এই স্টেডিয়ামটি লাইট সীমা বিস্তৃত ছাদকে ঘিরে যাতে মাঠকে ঘিরে ছায়াকে লুকাতে সাহায্য করে।
২০১৮ এশিয়া কাপ আয়োজন এই মাঠের বৃহত্তম একদিবসীয় ক্রীড়া আয়োজন। ফাইনাল সমেত ভারতের সমস্ত খেলা এই মাঠে অনুষ্ঠিত হয়। শিখর ধাওয়ান এই মাঠে ২টি শতরান করেন। এছাড়া শতরান করেন মুশফিকুর রহিম , মোহাম্মাদ শেহজাদ , লিটন দাস ও রোহিত শর্মা।
চূড়ান্ত খেলায় বাংলাদেশ বোলিংয়ের সামনে ভারত বেসামাল হয়ে পড়লেও শেষে কেদার যাদব ও রবীন্দ্র জাদেজা-র ব্যাটে ভর করে শিরোপা জেতে।
২০২১ আইসিসি পুরুষ টি২০ বিশ্বকাপ আয়োজন এই মাঠের বৃহত্তম টি২০ ক্রীড়া আয়োজন হতে চলেছে । এছাড়া অন্য যে সকল টুর্নামেন্ট সম্পূর্ণ বা আংশিকভাবে আয়োজিত হয়েছে সেগুলো হলো :
ক্রেমলিন

ক্রেমলিন (, "দুর্গ") একধরনের দেয়াল দ্বারা সুরক্ষিত স্থাপনা বিশেষ যা রাশিয়ার ঐতিহাসিক শহরগুলোতে অবস্থিত। ক্রেমলিন বলতে অনেক সময় ক্রেমলিনসমূহের মধ্যে সবচেয়ে বিখ্যাত মস্কো ক্রেমলিনকে বুঝানো হয়। মস্কো ক্রেমলিন রাশিয়ার রাষ্ট্রপতির দাপ্তরিক বাসভবন।
সোভিয়েত ইউনিয়নের বিভাজনের পরে কিছু ক্রেমলিন রাশিয়ার সীমান্তের বাহিরে পড়ে যায়। এদের মধ্যে কিছু হলঃ
রাশিয়ার অনক আশ্রম/মঠ দুর্গের মত কর নির্মিত, যা অনকটাই ক্রেমলিনের মত দেখতে।
জুবা

জুবা (; ) দক্ষিণ সুদানের রাজধানী ও সবচেয়ে বৃহত্তম শহর। এটি দেশটির সেন্ট্রাল ইকুএশেরিয়া নামক একটি প্রদেশেরও রাজধানী। এই শহরটি শ্বেত নীল নদের তীরে অবস্থিত।
২০১১ সালের আদমশুমারি অনুযায়ী শহরটির জনসংখ্যা তিন লাখ বাহাত্তুর হাজার চারশত দশ।
জোমো কেনিয়াত্তা

জোমো কেনিয়াত্তাপ্রোন (~১৮৮৯ - ২২শে আগস্ট ১৯৭৮) ১৯৬৩ সালে কেনিয়ার স্বাধীনতার সময়কাল থেকে ১৯৭৮ সালে তার মৃত্যু পর্যন্ত কেনিয়ার নেতা ছিলেন। তিনি ১৯৬৩ থেকে ১৯৬৪ পর্যন্ত দেশটির প্রধানমন্ত্রী ও পরবর্তীকালে ১২ই ডিসেম্বর ১৯৬৪ থেকে ১৯৭৮ সাল পর্যন্ত রাষ্ট্রপতি ছিলেন। তাকে কেনিয়া জাতির প্রতিষ্ঠাতা জনক হিসেবে বিবেচনা করা হয়। তিনি অত্যন্ত শিক্ষিত ছিলেন ও কয়েকটি বই লিখেছিলেন। এছাড়াও তিনি কেনিয়ার চতুর্থ ও বর্তমান রাষ্ট্রপতি উহুরু কেনিয়াত্তার পিতা।
নাইরোবির জোমো কেনিয়াত্তা আন্তর্জাতিক বিমানবন্দর, কেনিয়াত্তা আন্তর্জাতিক কনফারেন্স সেন্টার, নাইরোবির প্রধান সড়ক ও কেনিয়ার অনেক শহরের সড়ক, বহু বিদ্যালয়, দুটি বিশ্ববিদ্যালয় (কেনিয়াত্তা বিশ্ববিদ্যালয় ও জোমো কেনিয়াত্তা কৃষি ও প্রযুক্তি বিশ্ববিদ্যালয়), দেশের প্রধান হাসপতাল, মার্কেটসমূহ, হাউজিং এস্টেটের নামকরণ তার নামানুসারে করা হয় যা কেউ কেউ রাজতন্ত্রের শাসকদের মত বলে মনে করেন। নাইরোবি শহরের কেন্দ্রে ও কেনিয়ার প্রায় সকল স্থানে তার সম্মানে ভাস্কর্য নির্মাণ করা হয়েছে। কেনিয়াতে পূর্বে প্রতি বছরের ২০শে অক্টোবর কেনিয়াত্তা দিবস পালন করা হতো কিন্তু ২০১০ সালের সংবিধানে কেনিয়াত্তা দিবস লুপ্ত করে দিনটিকে মাসুজা (বীর) দিবস হিসেবে ঘোষণা করা হয়। কেনিয়ার কাগোজে নোট ও মুদ্রায় কেনিয়াত্তার প্রতিকৃতি ব্যবহার করা হয়েছে যদিও ২০১০ এর সংবিধান সংশোধনীতে কেনিয়ার কেনিয়ার কোন মুদ্রায় কোন মানুষের প্রতিকৃতি ব্যবহার নিষেধের বিল পাশের কথা আশা করা হচ্ছিল।
জোমো কেনিয়াত্তা ব্রিটিশ পূর্ব-আফ্রিকার (বর্তমান কেনিয়া) গাতান্দুতে জন্মগ্রহণ করেন। তার জন্ম নাম ছিলো কামাউ ওয়া জেনজি। তার পিতার নাম মুইগাই ওয়া কাংগু ও মাতার নাম ওয়াম্বুই। তার জন্ম তারিখ নিশ্চিত নয়; এমনকি কেনিয়াত্তা নিজেও তার জন্ম তারিখ সম্পর্কে নিশ্চিত ছিলেন না কারণ তার পিতামাতা ছিলেন নিরক্ষর এবং সেসময় কেনিয়ায় স্থানীয় আফ্রিকানদের জন্ম-মৃত্যু নথিভুক্ত করে রাখা হতো না। তবে মিনে করা হয় তিনি ১৮৯০-এর দশকের মাঝামাঝি জন্মগ্রহণ করেন। তার অল্প বয়সেই তার পিতা মৃত্যুবরণ করেন। এরপর তার চাচা জেনজি তাকে দত্তক নেন ও তার মাকে বিয়ে করেন। সন্তান জন্মদানের সময় তার মাতা মৃত্যুবরণ করেন। মায়ের মৃত্যুর পর তরুন কামাউ ওয়া জেনজি জেন্ডা থেকে মুথিগাতে স্থানান্তরিত হন। সেখানে তিনি তার দাদা কঙ্গো ওয়া মাগানার সাথে বসবাস করতে থাকেন ও তিনি ছিলেন তার দাদার সবচেয়ে ঘনিষ্ঠ।
   [pron.] – The name "Jomo Kenyatta" is pronounced in English.
|-
সিডনি ক্রিকেট গ্রাউন্ড

সিডনি ক্রিকেট গ্রাউন্ড (এসসিজি) () অস্ট্রেলিয়ার সিডনি শহরে প্রতিষ্ঠিত একটি ক্রীড়া স্টেডিয়াম। মূলতঃ টেস্ট ক্রিকেট, একদিনের আন্তর্জাতিক ক্রিকেট, টুয়েন্টি২০ ক্রিকেট খেলা এখানে অনুষ্ঠিত হলেও অন্যান্য পেশাদার ক্রীড়া হিসেবে অস্ট্রেলিয়ান রুলস ফুটবলসহ রাগবি লীগ ফুটবল ও রাগবি ইউনিয়নের খেলাগুলোও অনুষ্ঠিত হয়। ক্রিকেট খেলায় নিউ সাউথ ওয়েলস ব্লুজ এবং অস্ট্রেলিয়ান ফুটবল লীগে সিডনি সোয়ান্সের ঘরোয়া মাঠ হিসেবে এসসিজি ব্যবহৃত হচ্ছে। এসসিজি ট্রাস্টের অধীনে এ স্টেডিয়াম নিয়ন্ত্রণাধীন ও পরিচালিত হয়। পাশের দরজাতেই সিডনি ফুটবল স্টেডিয়াম অবস্থিত যা এ ট্রাস্টের মাধ্যমেই পরিচালিত হয়। ১৯৮৮ সালে ফুটবল স্টেডিয়ামের জন্য ৪০,০০০ দর্শকের আসন ব্যবস্থা রয়েছে। রাগবি লীগের প্রধান মাঠ হিসেবেও সিডনি ক্রিকেট গ্রাউন্ড ব্যবহৃত হয়।
১৮১১ সালে নিউ সাউথ ওয়েলস প্রদেশের গভর্নর লেচলান ম্যাককুয়ারি দ্বিতীয় সিডনি কমন প্রতিষ্ঠা করেন যা প্রস্থে প্রায় দেড় মাইল ছিল এবং সাউথ হেড রোড (বর্তমান - অক্সফোর্ড স্ট্রিট) থেকে দক্ষিণে বর্ধিত করা হয়েছে। ১৮৫০-এর দশকে জায়গাটি ময়লা-আবর্জনা ফেলার স্থান হিসেবে ব্যবহার করা হতো। কিন্তু তা খেলাধুলা করার মতো আদর্শ স্থান ছিল না। ১৮৫১ সালে সিডনি কমনের অংশবিশেষ ব্রিটিশ সেনাবাহিনীর ভিক্টোরিয়া ব্যারাকের দক্ষিণাংশ হিসেবে বাগান ও সৈনিকদের ক্রিকেট খেলার মাঠ হিসেবে ব্যবহারের অনুমোদন দেয়া হয়। প্রথম ব্যবহারকারী হিসেবে ছিল ১১শ নর্থ ডেভনশায়ার রেজিম্যান্ট। পরবর্তী কয়েক বছরে ভিক্টোরিয়া ব্যারাকের সম্মিলিত দল আরও স্থায়ী সংগঠন হিসেবে তুলে ধরে ও নিজেদের গ্যারিসন ক্লাব নামে পরিচিতি ঘটায়। এরপর থেকেই মাঠটি গ্যারিসন গ্রাউন্ড হিসেবে ফেব্রুয়ারি, ১৮৫৪ সালে প্রথম উদ্বোধন করা হয়।
২০০৭ সালে এই মাঠে শেন ওয়ার্ন ও গ্লেন ম্যাকগ্রা একই টেস্ট ম্যাচে ক্রিকেট জীবনে অবসর নেন।
সিডনি ক্রিকেট গ্রাউন্ড ট্রাস্ট ১০টি ব্রোঞ্জের ভাস্কর্য এসসিজি ও এসএফএসের মাঠের চতুর্দিকে বসানোর অনুমোদন দেয়। তন্মধ্যে, ২০১০ সাল পর্যন্ত সাতটি ভাস্কর্যের উন্মোচন ঘটানো হয়। ৪ জানুয়ারি, ২০০৮ তারিখে বিখ্যাত বোলার রিচি বেনো কর্তৃক প্রথম নিজের ভাস্কর্য উন্মোচন করেন। ফাস্ট বোলার ফ্রেড স্পফোর্থের ভাস্কর্য উন্মোচিত হয় ৫ জানুয়ারি, ২০০৯ তারিখে। ব্যাটসম্যান স্ট্যান ম্যাককেবের ভাস্কর্য বসানো হয় ৫ জানুয়ারি, ২০১০ তারিখে।
এই মাঠের একমাত্র ত্রিশতরানটি আসে মাইকেল ক্লার্ক এর ব্যাটে, জহির খান উমেশ যাদব ইশান্ত শর্মা রবিচন্দ্রন অশ্বিন সংবলিত ভারতের বিরুদ্ধে ৩রা জানুয়ারি ২০১২ সালে।
এই মাঠের সাম্প্রতিক কালে সেরা বোলিং ইনিংস(১৪১-৮) আসে অনিল কুম্বলে এর বোলিংয়ে ২রা জানুয়ারি ২০০৪ সালে, অস্ট্রেলিয়ার বিরুদ্ধে।
এই মাঠের সাম্প্রতিক কালে সেরা পার্টনারশিপ ইনিংস(৩৫৩ রানের ৫ম উইকেটে) আসে শচীন তেন্ডুলকর-ভিভিএস লক্ষ্মণ এর ব্যাটিংয়ে ২রা জানুয়ারি ২০০৪ সালে, ব্রেট লি জেসন গিলেস্পি নাথান ব্র্যাকেন স্টুয়ার্ট ম্যাকগিল এর অস্ট্রেলিয়ার বিরুদ্ধে।
এই মাঠের সাম্প্রতিক কালে সর্বনিম্ম দলগত ইনিংস (১২৭ অলআউট ) আসে রিকি পন্টিং মাইকেল হাসি মাইকেল ক্লার্ক এর অস্ট্রেলিয়ার ব্যাটিংয়ে ৩রা জানুয়ারি ২০১০ সালে, মোহাম্মাদ আসিফ মোহাম্মদ সামি এর পাকিস্তানের বিরুদ্ধে।
এই মাঠ অস্ট্রেলিয়ার অন্যতম পয়া মাঠ হিসেবে গণ্য হয়। ৭৮% ম্যাচে টস জিতে প্রথমে ব্যাটিং নেয়া হয়। ৫৬% ম্যাচে প্রথমে ব্যাটিং করে জয় আসে। মাত্র ৩৪% ম্যাচে পরে ব্যাটিং করে জয় আসে, ভারত ২ বার তা করতে সক্ষম হয়। দিনের আলোয় পিচ যথেষ্ট ব্যাটিং সহায়ক। প্রায় ৩৬০ রান পর্যন্ত উঠতে পারে। ডেভিড ওয়ার্নার এই মাঠে ৩টি শতরানের ইনিংস খেলেন। রাতের আলোয় তা পেস বোলিং সহায়ক হয়ে উঠে। প্যাট কামিংস ও জোস্ হাজেলউড এর বোলিং রেকর্ড এই মাঠে খুব ভালো।
বাত

বাত () (গ্রীক arthro - ,সন্ধি + –itis, প্রদাহ) হল মূলত অস্থিসন্ধির প্রদাহ যা এক বা একাধিক অস্থি সন্ধিকে আক্রান্ত করে। এটা শিল্পোন্নত দেশে ৫০-৫৫ বছর বা তদূর্ধ্ব বয়সের মানুষের অক্ষমতা মূল কারণ। 
বাত (আর্থ্রাইটিস) কথাটি ব্যাপক অর্থবহ এবং বহুদূর পর্যন্ত প্রসারিত। এটি একটিমাত্র রোগ নয় বরং একই পরিবারভুক্ত অনেকগুলো রোগের সমষ্টি। প্রায় ১০০টি বিভিন্ন ধরনের রোগ নিয়ে হয় বাতরোগ। এই রোগে প্রধানত অস্থিসন্ধি আক্রান্ত হলেও হাড়ের প্রদাহ, ক্ষয় রোগ, লিগামেন্ট ও টেন্ডনের ব্যথা, মাংসপেশীর ব্যথা,মেরুদণ্ডের প্রদাহ, ক্ষয়, আড়ষ্ঠতা এগুলোও বাতরোগের পর্যায়ে পরে।
নিম্নোলিখিত রোগগুলোই সাধারণত একত্রিত হয়ে বাতরোগ গঠিত হয়ঃ
এছাড়াও ঘাড়ের বাত(Stiff Neck), স্কন্ধবাত (Omalgia), পার্শ্ববাত (Pleurodynia) এগুলোও বাত রোগের আওতার মধ্যে পরে।
বাতব্যাধির প্রকৃত কারণ উদ্ঘাটন অধিকাংশ ক্ষেত্রেই কষ্টসাধ্য। কেননা অনেকগুলো কারণে এই রোগসমূহের উদ্ভব হতে পারে।
তবে নিম্নোক্ত কারণসমূহ বাত রোগের ঝুকি বাড়ায়ঃ
যদিও বাত বিভিন্ন ধরনের হয়ে থাকে, সব বাত রোগের সাধারণ উপসর্গ হল বিভিন্ন মাত্রার ব্যথা, অস্থি-সন্ধির ফোলা , শক্ত হয়ে যাওয়া, আড়ষ্টতা এবং গিঁঠের চারপাশে স্থায়ী যন্ত্রণা। অন্যান্য উপসর্গসমূহ হলঃ
অস্থিসন্ধি (bone Joint) হল দুটি হাড়ের যুগ্ন অবস্থান। এটি দুই ধরনের হতে পারে।
শরীরের ভিতরের সচল অস্থিসন্ধিসমূহে যেমন হাত পায়ের আঙ্গুল,হাঁটু, কব্জি, গোড়ালি ইত্যাদিতে যে হাড়দ্বয় যুক্ত থাকে তাদের যুক্তপ্রান্তে তরুনাস্থি(Cartilage) থাকে। এই তরুনাস্থি হাড়দ্বয়ের সঞ্চালনজনিত ঘর্ষণ প্রতিহত করে। ফলে দৈনন্দিন জীবনে স্বাভাবিক অস্থিসন্ধি সঞ্চালন হয় বেদনাহীন। কোন কারণে তরুনাস্থির অবক্ষয় হলে তা অস্থিসন্ধির সঞ্চালনে যন্ত্রণা সৃষ্টি করে।
এই অস্থিসন্ধিগুলো আবার এক বিশেষ ধরনের ঝিল্লীদ্বারা আবৃত থাকে এবং অন্তঃস্থ অংশটি ঝিল্লীর রস বা সাইনোভিয়াতে পরিপূর্ণ থাকে। এই রস অস্থি, তরুনাস্থির পুষ্টি যোগায়। আর লিগামেন্ট মাংসপেশীর সাথে অস্থিগুলোকে সংযুক্ত করে। বাত রোগে এই ঝিল্লী, ঝিল্লীর রস, লিগামেন্টও বিভিন্নভাবে যেমন শরীরের প্রতিরক্ষা উপাদান, ভাইরাস, ব্যাকটেরিয়া ইত্যাদির দ্বারা আক্রান্ত হয়ে থাকে।
অস্থিসংযোগ গ্রন্থি প্রদাহ (Osteoarthritis), সন্ধিবাত (Rheumatoid Arthritis) ও এঙ্কাইলোজিং স্পন্ডাইলাইটিস (Ankylosing Spondylitis) এর কোন প্রতিকার নেই। অন্যান্য বাতরোগে চিকিৎসা নির্ভর করে রোগের ধরনের উপর যার মধ্যে আছে ফিজিওথেরপি, জীবনধারন পদ্ধতির পরিবর্তন, ব্যায়াম, ওষুধ প্রয়োগ ইত্যাদি।
এসকল চিকিৎসা রোগের লক্ষণ ও উপসর্গের উন্নতি সাধনের সাথে সাথে রোগের বিস্তারকেও সীমিত করে। তাই বাতজ্বর বা বাতের কোন সংক্রমণ হলে দ্রুত চিকিৎসা নিতে হবে।
এঙ্কাইলোজিং স্পন্ডাইলাইটিস

এঙ্কাইলোজিং স্পন্ডাইলাইটিস (Ankylosing spondylitis) অক্ষীয় কঙ্কালতন্ত্রের দীর্ঘ মেয়াদী যন্ত্রণাদায়ক বাত ব্যাধি, মেরুদণ্ডের সন্ধি বা গাঁটের ব্যথা ও আড়ষ্টতা যার প্রধান উপসর্গ।
সেরোনেগেটিভ স্পন্ডাইলো-আর্থ্রোপ্যাথী (Seronegative spondyloarthropathy) বাত রোগসমূহের এক শ্রেণীর নাম। ৮ থেকে ১০টি বাত রোগ এই শ্রেণীর মধ্যে পড়ে। এই রোগগুলোতে মেরুদণ্ডের সাথে গিঠ/অস্থিসন্ধি এবং অন্যান্য অঙ্গ-প্রত্যঙ্গ আক্রান্ত হয়ে থাকে। এঙ্কাইলোজিং স্পন্ডাইলাইটিস এই শ্রেণীর অন্তর্ভুক্ত একটি ব্যাধি৤।
এটি দেহের প্রতিরক্ষা ব্যাবস্থার গোলযোগজনিত অসুস্থতা। এতে প্রধানত মেরুদণ্ড ও পেলভিসের সাক্রোইলিয়াক জয়েন্ট, সংলগ্ন লিগামেন্ট আক্রান্ত হয় এবং ক্রমান্বয়ে হাড়গুলো জোড়া লেগে যায়। ফলে আক্রান্ত সন্ধিসমূহের নড়নক্ষমতা ক্ষমতা হ্রাস পায়।
কোমরের সন্ধি (Sacroiliac Joint) থেকে শুরু হয় রোগটা। অন্যান্য কোমর ব্যথাতে যেখানে কাজ় করলে ব্যথা বাড়ে এক্ষেত্রে আবার কাজ করলে ব্যথা কমে, এবং বিশ্রাম নিলে বাড়ে। অধিকাংশ ক্ষেত্রে ব্যথা শুরু হয় শেষ রাতের দিকে – সকালে ঘুম থেকে ওঠার পর কোমর অনড় হয়ে জমে থাকে৤ বেলা বাড়া ও হাঁটা চলা শুরু করলে ব্যথা আস্তে আস্তে কমতে থাকে । কোমরের সবচেয়ে নিচের গিঠে শুরু হয়ে আস্তে আস্তে তা ঊর্ধ্বাঙ্গে ছড়িয়ে পড়ে। মেরুদণ্ডের সন্ধিগুলো একটার সাথে আরেকটা লেগে গিয়ে (ফিউজড) হয়ে পুরো মেরুদণ্ডের এক সময় বাঁকানোর ক্ষমতা থাকে না৤ তখন একে বংশ মেরু (Bamboo spine) অভিহিত করা হয়৤
এটা বুকের গিঁঠে ছড়িয়ে গেলে বুক ফোলানো এবং শ্বাস-প্রশ্বাস ক্ষমতা হ্রাস পায়।
এটি প্রধানত মেরুদণ্ডের গিঁঠের রোগ হলেও অন্যান্য অঙ্গ-প্রত্যঙ্গও এতে আক্রান্ত হতে পারে। সে হিসেবে এটা সর্বাঙ্গীক ব্যাধি রোগ (Systemic disorder)-ও বটে। যদিও কোমর-ই আক্রান্ত হয় প্রথমে, আস্তে আস্তে তা অন্যান্য গিঁঠ, চোখ, হৃৎপিণ্ড ইত্যাদিতেও আক্রমণ করতে পারে। অন্যান্য গিঁঠ, যেমনউরুসন্ধি বা হিপ জয়েন্ট (Hip Joint), হাঁটু সন্ধি (knee joint) আক্রান্ত হয় ২০-৩০ শতাংশ ক্ষেত্রে। চোখ আক্রান্ত হলে “আইরাইটিস”(Iritis) হতে পারে৤ এছাড়াও হৃদপিণ্ডের কপাটিকা (heart valve) আক্রান্ত হয় যদিও কদাচিৎ।
ও-র্গ্যান-পা-রিন-ছেন-দ্পাল

ও-র্গ্যান-পা-রিন-ছেন-দ্পাল () (১২২৯-১৩০৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের এক বিখ্যাত বৌদ্ধভিক্ষু ছিলেন।
ও-র্গ্যান-পা-রিন-ছেন-দ্পাল ১২২৯ খ্রিষ্টাব্দে তিব্বতের ৎসাং অঞ্চলে র্গ্যুস পরিবারগোষ্ঠীতে জন্মগ্রহণ করেন। তার পিতার নাম ছিল দ্বোন-জো-'ফান () এবং মাতার নাম ছিল দুগ-গে-মা ()। জন্মের পর তার নাম রাখা হয় সেং-গে-দ্পাল ()।
কৈশোরে তিনি বজ্রকীলয়, হেবজ্র, চক্রসম্বর প্রভৃতি সম্বন্ধে শিক্ষালাভ করে ষোল বছর বয়সে বেদোং বৌদ্ধবিহারে অভিধর্মকোশ ও অভিধর্মসমুচ্চয়ের ওপর ভারতীয় পণ্ডিতদের টীকাভাষ্যগুলি অধ্যয়ন করতে যাত্রা করেন। ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর বিখ্যাত পণ্ডিত র্গোদ-ত্শাং-পা-ম্গোন-পো-র্দো-র্জের নিকট তিনি মহামুদ্রা সম্বন্ধে শিক্ষালাভ করেন। কুড়ি বছর বয়সে তিনি ভিক্ষুর শপথ গ্রহণ করেন। পরবর্তী বারো বছর তিনি কালচক্র সম্বন্ধে শিক্ষালাভ করেন।
তিনি র্গোদ-ত্শাং-পা-ম্গোন-পো-র্দো-র্জের নির্দেশে কৈলাস পর্বত ও লাদাখ হয়ে বহু প্রতিকূলতার মধ্য দিয়ে ওড্ডিয়ান যাত্রা করেন। যাত্রা শেষ করে তিনি তিব্বত ফিরে এসে কয়েকজন সঙ্গীর সাথে বুদ্ধ গয়া যাত্রা করেন। বুদ্ধ গয়া থেকে ফিরে গেলে কুবলাই খানের আমন্ত্রণে মঙ্গোলিয়া যাত্রা করে তাকে কালচক্র সম্বন্ধে শিক্ষাদান করে কুবলাই খানের বহু অনুরোধ সত্ত্বেও তিব্বত ফিরে আসেন।
তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। তিনি তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে কার্মা-পাক্শির অবতাররূপে চিহ্নিত করেন ও তাকে শিক্ষাদান করেন।
পিস টিভি

পিস টিভি (); একটি অলাভজনক প্রাতিষ্ঠানভিত্তিক স্যাটেলাইট টেলিভিশন নেটওয়ার্ক চ্যানেল যেটি দুবাই সংযুক্ত আরব আমিরাত থেকে বিশ্বব্যাপি (২৪/৭) পরিবেশন করা হয়। পিস টিভির অনুষ্ঠানমালা সম্পূর্ণ বিনামূল্য ইংরেজি ভাষায় প্রচারিত হয়ে থাকে। পিস টিভির প্রতিষ্ঠাতা এবং সভাপতি হলেন ভারতীয় ইসলামিক ধর্মপ্রচারক ডা. জাকির নায়েক। তিনি একজন ইসলামিক প্রচারক হিসেবে মুম্বাই ভারত থেকে দ্বীনি ভূমিকা রাখছেন। পিস টিভির আরও দুই সহোদর চ্যানেল হল পিস টিভি উর্দু এবং পিস টিভি বাংলা। ২০০৬ সালের ২১ জানুয়ারি থেকে যাত্রা শুরু করে পিস টিভি চ্যানেলটি বিশ্বের ২০০টি দেশেরও বেশি দেশে সম্প্রচারিত হয়ে আসছে। এছাড়াও চ্যানেলটি বিশ্বব্যাপি অন্তর্ভুক্ত করা হয়, যেমন: এশিয়া, ইউরোপ, আফ্রিকা, অস্ট্রেলিয়া এবং উত্তর আমেরিকা।
২০০৯ সালে সহোদর চ্যানেল পিস টিভি উর্দু চালু করা হয় যেটি মূলত উৎসর্গ করা হয় বিশেষ করে বিশ্বের উর্দু ভাষায় কথা বলা দর্শকদের জন্য এবং ২২শে এপ্রিল ২০১১ সালে পিস টিভি বাংলা চ্যানেলটির জন্ম হয়। যেটি চালু করা বিশ্বব্যাপী বিশেষ করে বাংলাভাষী দর্শকদের জন্য। পিস টিভি নেটওয়ার্ক সরাসরি অনুষ্ঠান পরিচালনা করে থাকে। বক্তৃতার অনুষ্ঠানমালাসমূহ বয়স্ক এবং যুবকদের জন্য এবং শিক্ষামুলক অনুষ্ঠানমালা শিশুদের জন্য প্রচারিত হয়। এটির সভাপতি জাকির নায়েক প্রায়ই বলে থাকেন পিস টিভি একটি শিক্ষামূলক চ্যানেল
পিস টিভি ২০০৬ সালের অক্টোবের উদ্বোধন করা হয় আরব স্যাটেলাইট কমিউনিকেশন অর্গানাইজেশন (আরবস্যাট) স্যাটেলাইট বিএডিআর-৩। সেপ্টেম্বরে ২০১২ তারিখে পিস টিভি সহজলভ্যভাবে পাওয়া যায়; স্যাটেলাইট গ্যালাক্ষী ১৯, ২৪/৭, ইংরেজি, উর্দু এবং বাংলা ভাষায়। সেপ্টেম্বর ২০০৭ পিস টিভি পাওয়া যায় যুক্তরাষ্ট্র, কানাডা এবং যুক্তরাজ্য তে বিস্তাইবি ফরমেটে। এটি আরও পাওয়া যায় অভার দ্যা এয়ার (ওটিএ) নিউইয়র্ক, লস এঞ্জেলস, শিকাগো, ফিলেডেদফিয়া, হস্টন, দালাস, মিয়ামি, আটলান্টা এবং সিটেল। এছাড়াও বিনামূল্য সরাসরি স্টেশন স্যাটেলাইট টেলিভিশনটি কম্পিউটারে এপ্লিকেশনে দেখা যায়। ২০০৯ সালে চ্যানেলটি ইসলামিক রিসার্চ ফাউন্ডেশন থেকে £১.২৫ মিলিয়ন গ্রহণ করে; যেটি আন্তর্জাতিক অনুমোদিত দানভিত্তিক একটি প্রতিষ্ঠান, যার মালিক হলেন জাকির নায়েক।
বিয়োগ

বিয়োগ হল দুটি সংখ্যার মধ্যে পার্থক্য খুঁজে বের করার একটি গাণিতিক পদ্ধতি। যেমন বলা যায় ৭-২=৫। অর্থাৎ সাত থেকে দুই বাদ দিলে হয় পাঁচ। ঊপরের উদাহরণে আমরা একটি বড় সংখ্যা থেকে ছোট সংখ্যা বাদ দিলাম এবং একটি ধনাত্মক পূর্ণসংখ্যা পেলাম। কিন্তু যদি আমরা ছোট সংখ্যা থেকে বড় সংখ্যা বাদ দি তাহলে আমরা একটা ঋণাত্মক পূর্ণসংখ্যা পাব।
যেমন ৫-১৬=-১১।
বিয়োগ (যা বিয়োগ চিহ্ন দ্বারা বোঝানো হয় −) যোগ, গুণ এবং ভাগ সহ চারটি গাণিতিক ক্রিয়াকলাপের মধ্যে একটি। বিয়োগ একটি অপারেশন যা একটি সংগ্রহ থেকে বস্তু অপসারণের প্রতিনিধিত্ব করে। উদাহরণস্বরূপ, পাশের ছবিতে, ৫ − ২ পীচ রয়েছে—অর্থাৎ ৫টি পীচ থেকে ২টি নিয়ে যাওয়া হয়েছে, যার ফলে মোট ৩টি পীচ রয়েছে৷ অতএব, ৫ এবং ২ এর পার্থক্য হল ৩; অর্থাৎ, ৫ − ২ = ৩। প্রাথমিকভাবে পাটিগণিতের প্রাকৃতিক সংখ্যার সাথে যুক্ত থাকাকালীন, বিয়োগও নেতিবাচক সংখ্যা, ভগ্নাংশ, অমূলদ সংখ্যা, ভেক্টর, দশমিক, ফাংশন এবং সহ বিভিন্ন ধরনের বস্তু ব্যবহার করে ভৌত এবং বিমূর্ত পরিমাণগুলি অপসারণ বা হ্রাসকে প্রতিনিধিত্ব করতে পারে। ম্যাট্রিক্স।
এক অর্থে, বিয়োগ হল যোগের বিপরীত। অর্থাৎ, c = a − b যদি এবং শুধুমাত্র যদি c + b = a। শব্দে: দুটি সংখ্যার পার্থক্য হল সেই সংখ্যা যা দ্বিতীয়টির সাথে যোগ করলে প্রথমটি দেয়।
বিয়োগ বিভিন্ন গুরুত্বপূর্ণ নিদর্শন অনুসরণ করে। এটি কমিউটেটিভ, যার অর্থ ক্রম পরিবর্তন করলে উত্তরের চিহ্ন পরিবর্তন হয়। এটি সহযোগীও নয়, যার অর্থ হল যখন কেউ দুটি সংখ্যার বেশি বিয়োগ করে, তখন বিয়োগ যে ক্রমানুসারে করা হয় তা গুরুত্বপূর্ণ। কারণ 0 হল যোজক পরিচয়, এর বিয়োগ কোনো সংখ্যার পরিবর্তন করে না। বিয়োগও সংশ্লিষ্ট ক্রিয়াকলাপের ক্ষেত্রে অনুমানযোগ্য নিয়ম মেনে চলে, যেমন যোগ এবং গুণ। এই সমস্ত নিয়ম প্রমাণ করা যেতে পারে, পূর্ণসংখ্যার বিয়োগ থেকে শুরু করে এবং বাস্তব সংখ্যার মাধ্যমে এবং তার পরেও সাধারণীকরণ করা। এই প্যাটার্নগুলি অনুসরণ করে এমন সাধারণ বাইনারি অপারেশনগুলি বিমূর্ত বীজগণিতে অধ্যয়ন করা হয়।
লক্ষ্য করা যায় যে, বিয়োগ operation এর জন্য কোন Identity element নেই।
তাই (পূর্ণ সংখ্যা, -), (মূলদ সংখ্যা, -) (বাস্তব সংখ্যা, -) , (অবাস্তব সংখ্যা, -) , (স্বাভাবিক সংখ্যা, -) গ্রুপ নয়।
প্রকৃতপক্ষে a+x=b হলে x=b-a হবে।
র্গোদ-ত্শাং-পা-ম্গোন-পো-র্দো-র্জে

র্গোদ-ত্শাং-পা-ম্গোন-পো-র্দো-র্জে () (১১৮৯-১২৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর এক বিখ্যাত বৌদ্ধপন্ডিত ছিলেন।
র্গোদ-ত্শাং-পা-ম্গোন-পো-র্দো-র্জে দক্ষিণ তিব্বতের ল্হো-ব্রাগ অঞ্চলে ১১৮৯ খ্রিষ্টাব্দে জন্মগ্রহণ করেন। জন্মের পর তার নাম রাখা হয় ম্গোন-পো-দ্পাল ()। তার জন্মের পর আর্থিক অনটনের কারণে তার পিতা ও মাতা মধ্যে বিচ্ছেদ হয়ে গেলে তার মাতা এক ধনী চিকিৎসকের সঙ্গে নতুন করে সংসার বাঁধেন ও তাকে তার পিতার দায়িত্বে রেখে যান। কিন্তু কিছুদিনের মধ্যে তার পিতা অপুষ্টিজনিত কারণে রোগ ভোগের পর মৃত্যুবরণ করেন। ফলে ম্গোন-পো-দ্পালকে খুব অল্প বয়সে জীবিকার সন্ধান শুরু করতে হয়।
ষোল বছর বয়সে তিনি লাসা শহরে যাত্রা করে জাগতিক বিষয়ের ওপর বিতৃষ্ণার ফলে বৌদ্ধধর্মের প্রতি আকৃষ্ট হন। এরপর তিনি র্বা-লুং বৌদ্ধবিহারে গ্ত্সাং-পা-র্গ্যা-রাস-য়ে-শেস-র্দো-র্জে নামক 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রথম র্গ্যাল-দ্বাং-'ব্রুগ-পার নিকট শিক্ষালাভ করেন। ১২১১ খ্রিষ্টাব্দে গ্ত্সাং-পা-র্গ্যা-রাস-য়ে-শেস-র্দো-র্জের মৃত্যু হলে তিনি ম্খার-ছু অঞ্চলে তিন বছর সাধনা করেন। এরপর তিনি বহু প্রতিকূলতা অতিক্রম করে জলন্ধর পৌঁছন। এই স্থানে বেশ কিছু দিন সাধনার পর তিনি লাহুলের মধ্য দিয়ে তিব্বত ফিরে আসেন। এরপর তিনি ফোম-ল্হা-খাব () নামক স্থানে তিন বছর ও নেপাল সীমান্তে র্গোদ-ত্শাং () নামক স্থানে সাত বছর সাধনা করেন।
র্গোদ-ত্শাং-পা-ম্গোন-পো-র্দো-র্জে শেষ জীবনে বেশ কয়েকটি বৌদ্ধবিহার নির্মাণ করেন। তিনি স্তোদ-'ব্রুগ নামক এক প্রথার প্রচলন করেন। এছাড়া তিনি তার অনুগামীদের উপদেশ দেন যাতে তারা বৌদ্ধ বিহারের সজ্জার জন্য অর্থ সংগ্রহ না করে সেই সময়ে একাকী সাধনায় মনোনিবেশ করেন। তার অন্যতম প্রধান শিষ্য ছিলেন ও-র্গ্যান-পা-রিন-ছেন-দ্পাল।
নেতাজিনগর, দিল্লি

নেতাজিনগর হল ভারতের দিল্লি জাতীয় রাজধানী অঞ্চলের দক্ষিণ পশ্চিম দিল্লি জেলার একটি অঞ্চল। এই অঞ্চলটি নেতাজি সুভাষচন্দ্র বসুর নামে নামাঙ্কিত। এটি সরোজিনী নগর সংসদীয় ক্ষেত্রের অধীনস্থ। এটি মূলত সরকারি আধিকারিকদের আবাসিক এলাকা। এই এলাকাটি শান্তি পথের কয়েকটি বিদেশি দূতাবাসের কাছে অবস্থিত। ভারতের প্রধানমন্ত্রীর সরকারি বাসভবন এই অঞ্চল থেকে দুই কিলোমিটার দূরে অবস্থিত। নেতাজিনগরে একটি আর্ট অ্যান্ড কমার্স কলেজ আছে। নিকটবর্তী অঞ্চলগুলির মধ্যে উল্লেখযোগ্য সফদরজং এনক্লেভ, রামকৃষ্ণপুরম সেক্টর ১৩, হায়াট রিজেন্সি হোটেল, ভিখাজি কামা প্লেস ও পালিকা ভবন।
এই অঞ্চলে একটি বেআইনি বস্তি গড়ে উঠেছিল, যেটিকে ২০১০ সালের ১৯ সেপ্টেম্বর ভেঙে দেওয়া হয়।
উর্দুবাজার

উর্দুবাজার (, ) ছিল ভারতের রাজধানী দিল্লির প্রাচীর ঘেরা এলাকার একটি প্রধান বাজার। এটি চাঁদনি চকের মাঝের খালটিকে জামা মসজিদের সঙ্গে যুক্ত রেখেছিল। ১৮৫৭ সালের সিপাহি বিদ্রোহের সময় পুরনো বাজারটি ধ্বংস হয়ে যায়। তবে জামা মসজিদ-সংলগ্ন এলাকাটির নাম এখনও উর্দুবাজার।
এই বাজারটি উর্দু ভাষার নামে নামাঙ্কিত।
উর্দুবাজার ধ্বংস হয়ে যাবার পর গালিব লিখেছিলেন:
এখন লাহোর, করাচি, রাওয়ালপিন্ডি প্রভৃতি পাকিস্তানি শহরের প্রধান প্রকাশনা, মুদ্রণ ও গ্রন্থবিক্রয় কেন্দ্রগুলি "উর্দুবাজার" নামে অভিহিত হয়ে থাকে।
ব্রিটিশ কলাম্বিয়া বিশ্ববিদ্যালয়

ব্রিটিশ কলাম্বিয়া বিশ্ববিদ্যালয় কানাডার ব্রিটিশ কলাম্বিয়ায় অবস্থিত একটি পাবলিক বিশ্ববিদ্যালয়। ব্রিটিশ কলাম্বিয়া প্রদেশে উচ্চশিক্ষার জন্য এটি প্রাচীনতম প্রতিষ্ঠান। টাইমস হায়ার এডুকেশন ওয়ার্ল্ড ইউনিভার্সিটি র‍্যাংকিং এর অনুযায়ী এটি ২০১৩-২০১৪ শিক্ষাবর্ষে এর র‍্যাংক বিশ্বে ৩১তম (কানাডায় ২য়), অ্যাকাডেমিক র‍্যাংকিং অব ওয়ার্ল্ড ইউনিভার্সিটিজ অনুযায়ী এর র‍্যাংক বিশ্বে ৪০তম (কানাডায় ২য়)। গবেষণার মান ও সংখ্যা উভয় ক্ষেত্রেই এটি বিশ্বের শীর্ষস্থানীয় বিশ্ববিদ্যালয়ের মধ্যে অন্যতম।
ফারুক শেখ

ফারুক শেখ (; জন্ম: ২৫ মার্চ, ১৯৪৮ - মৃত্যু: ২৭ ডিসেম্বর, ২০১৩) ছিলেন ভারতের অন্যতম চলচ্চিত্র অভিনেতা ও টেলিভিশন উপস্থাপক। ১৯৭৭ সাল থেকে ১৯৮৯ সাল পর্যন্ত হিন্দি চলচ্চিত্রে অভিনয় করেন। এছাড়াও, ১৯৮৮ থেকে ২০০২ সাল পর্যন্ত টেলিভিশনে কাজ করেন। পরবর্তীতে ২০০৮ সালে তিনি পুনরায় চলচ্চিত্র জগতে ফিরে এসে মৃত্যু-পূর্ব পর্যন্ত জড়িত ছিলেন। সত্যজিৎ রায়, মুজাফফর আলী, ঋষিকেশ মুখার্জি, কেতন মেহতা’র ন্যায় চলচ্চিত্র পরিচালকদের সাথে কাজ করেছেন তিনি।
১৯৯২ সালে "তুমহারি অমৃতা" নামের মঞ্চ নাটকে জনপ্রিয় অভিনেত্রী শাবানা আজমি’র সাথে অভিনয় করেন, যার পরিচালক ছিলেন ফিরোজ আব্বাস খান। এছাড়াও ‘জিনা ইসি কা নাম হ্যায়’ নামের টিভি শো’র প্রথম মৌসুমে উপস্থাপনায় ছিলেন ফারুক শেখ। ২০১০ সালে লাহোর নামীয় চলচ্চিত্রে অভিনয়ের জন্য জাতীয় পর্যায়ে সেরা পার্শ্ব অভিনেতার পুরস্কার লাভ করেন।
২৭ ডিসেম্বর, ২০১৩ তারিখে হৃদযন্ত্রজনিত কারণে দুবাইয়ের একটি হাসপাতালে মৃত্যুবরণ করেন। তখন তিনি তার পরিবার নিয়ে দুবাইয়ে অবস্থান করছিলেন। ৩১ ডিসেম্বর, ২০১৩ তারিখে মুম্বইয়ের একটি গোরস্তানে তার মায়ের কবরের পাশে তাকে দাফন করা হয় ।
ঢাকা নিউ মার্কেট

নিউ মার্কেট বাংলাদেশের রাজধানী ঢাকার আজিমপুরের উত্তর অংশে অবস্থিত একটি বাণিজ্যিক শপিং মার্কেট।
পূর্ব পাকিস্তানের প্রধানমন্ত্রী নুরুল আমিনের ক্ষমতাকালে ১৯৫২ সালে সিবিডি কর্তৃক এই মার্কেটের নির্মানকাজ শুরু হয়। এর নির্মানকাজ শেষ হয় ১৯৫৪ সালে। এই মার্কেটের স্থাপনের মাধ্যমে ঢাকার আধুনিকায়নের পথে অগ্রসর হয়। পুরাতন ঢাকার রিক্সা চলার পথ বা সরু পায়ে চলার পথে অবস্থিত মার্কেটে কেনাকাটা পরিবারের জন্য স্বস্তিদায়ক নয়। পুরাতন ঢাকা অনেক ঘনবসতি ও গোলযোগপূর্ণ। মিঃ নরুল আমীনের আধুনিকায়ন প্রকল্প অনেকটা সীমাবদ্ধ ছিল, তাই জনগণ এর বিপক্ষে অনেক প্রতিবাদ করে। কেউ কেউ বিশ্বাস করে ঢাকা নিউ মার্কেট ও শাহবাগ হোটেল শুধুমাত্র নুরুল আমীনের পরিবারের ব্যবহারের জন্য নির্মিত হয়েছিল।
নিউ মার্কেট এলাকাটি ত্রিভুজাকৃতির যার তিনদিকে সুউচ্চ মিনারের মতন তোরণ আছে। এই মার্কেটে মোট ৪৪০ টি দোকান এবং এর মধ্যভাগে একটি ত্রিভুজাকৃতির লেন আছে। এই মার্কেটের মোট আয়তন ৩৫ একর। (১,৪০,০০০ বর্গ মিঃ)
৫০ ও ৬০’র দশকে, এই স্থানটি কেনাকাটার পাশাপাশি সময় কাটানোর জন্য সবচেয়ে জনপ্রিয় ছিল। নভেল্টি, একটি আইস-ক্রিমের দোকান, যা যুবসমাজের কাছে জনপ্রিয় স্থানগুলোর মধ্যে অন্যতম ছিল। ৮০’র দশকে ঢাকা সিটি কর্পোরেশনের অধীনে নিউ মার্কেটের উত্তর অংশে তিনটি ব্লক স্থাপন করা হয়, যেমন, গৃহস্থালী ব্যবহার্যের সামগ্রীর জন্য নিউ সুপার মার্কেট, রান্নাঘরের সামগ্রীর জন্য বনলতা, বিভিন্ন পন্যসামগ্রীর জন্য চন্দ্রিমা ও গাউসিয়া মার্কেট, মুদি মালামালের জন্য ডি ব্লক, যাদের প্রত্যেক অংশে হাজারেরও বেশি দোকান আছে। এই মার্কেটের সীমানায় একটি সুন্দর বাগান ছিল, যা পরবর্তীতে মসজিদে রূপান্তর করা হয়, এই মসজিদ ভবনের দ্বিতীয় তলায় অবস্থিত এবং এর নিচলতলায় ৬০ টি নতুন দোকান তৈরী করা হয়। নিউ মার্কেট মসজিদটিকে বিমান মসজিদও বলে ডাকা হয়।